                                                                            Anexa nr. 2 la PH nr.84/20.02.2024
REGULAMENT DE ORGANIZARE ȘI FUNCȚIONARE

A DIRECȚIEI GENERALE POLIȚIA LOCALĂ

A MUNICIPIULUI ALBA IULIA  
CAPITOLUL I

Dispoziţii generale
Art. 1 Direcția Generală Poliţia Locală a municipiului Alba Iulia este constituită şi funcţionează potrivit prevederilor Legii nr. 155/2010, Legea poliției locale, republicată, cu modificările și completările ulterioare şi a Hotărârii de Guvern nr. 1332/2010 privind aprobarea Regulamentului-cadru de organizare şi funcţionare a poliţiei locale.
Art. 2

(1) Direcția Generală Poliţia Locală a municipiului Alba Iulia îşi desfăşoară activitatea pe baza principiilor: legalităţii, încrederii, previzibilităţii, proximităţii şi proporţionalităţii, deschiderii şi transparenţei, eficienţei şi eficacităţii, răspunderii şi responsabilităţii, imparţialităţii şi nediscriminării.

(2) Direcția Generală Poliţia Locală a municipiului Alba Iulia îşi desfăşoară activitatea în interesul comunităţii locale, exclusiv pe baza şi în executarea legii, precum şi a actelor autorităţii deliberative şi ale celei executive ale administraţiei publice locale.
Art. 3. Sediul Direcției Generale Poliţia Locală a municipiului Alba Iulia este situat pe B-dul Ferdinand I, nr. 2 din municipiul Alba Iulia, Județul Alba.

                                                              CAPITOLUL II
Organizarea și funcționarea Direcției Generale Poliţia Locală a municipiului Alba Iulia
Art. 4
(1) Direcția Generală Poliţia Locală a municipiului Alba Iulia este organizată în condițiile legii, ca structură de interes public local, fără personalitate juridică, în cadrul aparatului de specialitate al Primarului municipiului Alba Iulia, în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii:

a) ordinea şi liniştea publică, precum şi paza bunurilor;

b) circulaţia pe drumurile publice;

c) disciplina în construcţii şi afişajul stradal;

d) protecţia mediului;

e) activitatea comercială;

f) evidenţa persoanelor;

g) alte domenii stabilite prin lege.
(2) Structura organizatorică a Direcției Generale Poliţia Locală a municipiului Alba Iulia cuprinde servicii şi compartimente constituite în conformitate cu organigrama şi statul de funcţii, aprobate de către Consiliul Local al municipiului Alba Iulia.
Art. 5. Direcția Generală Poliţia Locală a municipiului Alba Iulia are în componenţă următoarele servicii şi compartimente:
  I. Compartimente distincte aflate în subordinea directă a Directorului General:

1. Compartimentul Juridic, Corespondență, Baze de Date;


2. Compartimentul Circulația pe Drumurile Publice;

       
3. Compartimentul Dispecerat.
II. Serviciul Ordine și Liniște Publică
III. Serviciul Pază, Monitorizare:
1. Compartimentul Pază;

2. Compartimentul Monitorizare.
IV. Serviciul Control și Inspecție:
1.Compartimentul Disciplina în Construcții și Afișajul Stradal;

2. Compartimentul Activitatea Comercială;

3. Compartimentul Protecția Mediului;

4. Compartimentul Logistică.
Art. 6.

(1) Organizarea şi executarea activităţii în domeniul ordinii şi liniştii publice, precum şi al pazei bunurilor se realizează în conformitate cu Planul de Ordine şi Siguranţă Publică a municipiului Alba Iulia.
(2) În exercitarea atribuţiilor ce îi revin, poliţia locală cooperează cu unităţile, respectiv cu structurile teritoriale ale Poliţiei Române, ale Jandarmeriei Române, ale Poliţiei de Frontieră Române şi ale Inspectoratului General pentru Situaţii de Urgenţă, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice, în condiţiile legii.
Art.7.

(1) Activitatea Direcției Generale Poliţia Locală a municipiului Alba Iulia este îndrumată, supravegheată, controlată și analizată de Primarul municipiului Alba Iulia.
(2) Organigrama, statul de funcţii şi numărul de personal se aprobă de către Consiliul Local al municipiului  Alba Iulia, prin hotărâre, la propunerea primarului.
Art. 8.

(1)  Personalul poliţiei locale este compus din:

      a) funcţionari publici care ocupă funcţii publice specifice de poliţist local;

      b) funcţionari publici care ocupă funcţii publice generale;

      c) personal contractual.
Funcţionarii publici cărora le sunt aplicabile dispoziţiile Ordonanței de urgență a Guvernului nr. 57/2019 privind Codul administrativ, cu modificările și completările ulterioare.
Personalul contractual angajat pe bază de contract individual de muncă, care nu are calitatea de funcţionar public şi căruia îi sunt aplicabile dispoziţiile Ordonanței de urgență a Guvernului nr. 57/2019 privind Codul administrativ, cu modificările și completările ulterioare, care se completează cu dispozițiile Legii nr. 53/2003 Republicată Codul Muncii, cu modificările şi completările ulterioare.
(2) Dispoziţiile prezentului regulament se aplică atât funcţionarilor publici, cât şi personalului contractual.
(3) Calitatea de funcţionar public din Direcția Generală Poliţia Locală a municipiului Alba Iulia, se dobândeşte şi se pierde în condiţiile prevăzute de Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Art. 9

 (1) Funcţiile publice din Direcția Generală Poliţia Locală a municipiului Alba Iulia, inclusiv funcţiile publice specifice de poliţist local, în raport cu nivelul studiilor necesare ocupării, se clasifică după cum urmează:

   a) clasa I, cuprinde funcţiile publice pentru a căror ocupare sunt necesare studii universitare de licenţă absolvite cu diplomă de licenţă sau echivalentă;


   b) clasa a II-a, cuprinde funcţiile publice pentru a căror ocupare sunt necesare studii superioare de scurtă durată, absolvite cu diplomă;

  c) clasa a III-a, cuprinde funcţiile publice pentru a căror ocupare sunt necesare studii liceale, respectiv studii medii liceale, finalizate cu diplomă de bacalaureat.
(2) Funcţionarii publici din Direcția Generală Poliţia Locală a municipiului Alba Iulia, numiţi în funcţiile publice prevăzute pentru clasele a II-a şi a III-a, pot ocupa numai funcţii publice de execuţie.
Art. 10

 (1) După nivelul atribuţiilor, funcţionarii publici din cadrul poliţiei locale pot fi:

     a) funcţionari publici de conducere;

     b) funcţionari publici de execuţie.
(2) Funcţionarii publici de conducere din cadrul poliţiei locale sunt numiţi, în conformitate cu prevederile Ordonanței de urgență a Guvernului nr. 57/2019 privind Codul administrativ, cu modificările și completările ulterioare, în una dintre următoarele funcţii publice:

   a) director general;

   b) şef serviciu.
Art. 11. Funcţia publică de execuţie este structurată pe grade profesionale, astfel:

   a) superior, ca nivel maxim;

  b) principal;

  c) asistent;

  d) debutant.
                                                     CAPITOLUL III

                          ACTIVITATEA POLIȚIEI LOCALE ȘI ATRIBUȚII
Art. 12

(1) Atribuţiile poliţiei locale în domeniul ordinii şi liniştii publice, precum şi paza bunurilor, sunt următoarele:


a) menţine ordinea şi liniştea publică în zonele şi locurile stabilite prin planul de ordine şi siguranţă publică al unităţii/subdiviziunii administrativ-teritoriale, aprobat în condiţiile legii;

  b) menţine ordinea publică în imediata apropiere a unităţilor de învăţământ publice, a unităţilor sanitare publice, în parcările auto aflate pe domeniul public sau privat al unităţii/subdiviziunii administrativ-teritoriale, în zonele comerciale şi de agrement, în parcuri, pieţe, cimitire, precum şi în alte asemenea locuri publice aflate în proprietatea şi/sau în administrarea unităţilor/subdiviziunilor administrativ-teritoriale sau a altor instituţii/servicii publice de interes local, stabilite prin planul de ordine şi siguranţă publică;


c) participă, împreună cu autorităţile competente prevăzute de lege, potrivit competenţelor, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente;


d) acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii;



e) constată contravenţii şi aplică sancţiuni, potrivit competenţei, pentru nerespectarea legislaţiei privind regimul de deţinere a câinilor periculoşi sau agresivi, a celei privind programul de gestionare a câinilor fără stăpân şi a celei privind protecţia animalelor şi sesizează serviciile specializate pentru gestionarea câinilor fără stăpân despre existenţa acestor câini şi acordă sprijin personalului specializat în capturarea şi transportul acestora la adăpost;



f) asigură protecţia personalului din aparatul de specialitate al primarului, din instituţiile sau serviciile publice de interes local la efectuarea unor controale ori acţiuni specifice;



g) participă, împreună cu alte autorităţi competente, la asigurarea ordinii şi liniştii publice cu ocazia mitingurilor, marşurilor, demonstraţiilor, procesiunilor, acţiunilor de pichetare, acţiunilor comerciale promoţionale, manifestărilor cultural-artistice, sportive, religioase sau comemorative, după caz, precum şi a altor asemenea activităţi care se desfăşoară în spaţiul public şi care implică aglomerări de persoane;


h) asigură paza bunurilor şi obiectivelor aflate în proprietatea unităţii/subdiviziunii administrativ- teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de Consiliul Local al municipiului Alba Iulia;



i) constată contravenţii şi aplică sancţiuni pentru nerespectarea normelor legale privind convieţuirea socială stabilite prin legi sau acte administrative ale autorităţilor administraţiei publice centrale şi locale, pentru faptele constatate în raza teritorială de competenţă;



j) execută, în condiţiile legii, mandatele de aducere emise de organele de urmărire penală şi instanţele de judecată care arondează unitatea/subdiviziunea administrativ-teritorială, pentru persoanele care locuiesc pe raza de competenţă;



k) participă, alături de Poliţia Română, Jandarmeria Română şi celelalte forţe ce compun sistemul integrat de ordine şi siguranţă publică, pentru prevenirea şi combaterea infracţionalităţii stradale;



l) cooperează cu centrele militare zonale în vederea înmânării ordinelor de chemare la mobilizare şi/sau de clarificare a situaţiei militare a rezerviştilor din Ministerul Apărării Naţionale;

m)  asigură măsuri de protecţie a executorilor judecătoreşti cu ocazia executărilor silite;

n) acordă, pe teritoriul unităţilor/subdiviziunilor administrativ teritoriale, sprijin imediat structurilor competente cu atribuţii în domeniul menţinerii, asigurării şi restabilirii ordinii publice.

(2) În domeniul circulaţiei pe drumurile publice, poliţia locală are următoarele atribuţii:

  a) asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de prezenta lege în domeniul circulaţiei pe drumurile publice;

  b) verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;

 c) participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;

 
d) participă, împreună cu unităţile/structurile teritoriale ale Poliţiei Române, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;

 e) sprijină unităţile/structurile teritoriale ale Poliţiei Române în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;

 f) acordă sprijin unităţilor/structurilor teritoriale ale Poliţiei Române în luarea măsurilor pentru asigurarea fluenţei şi siguranţei traficului;

 g) asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;

 h) constată contravenţii şi aplică sancţiuni pentru încălcarea normelor legale privind oprirea, staţionarea, parcarea autovehiculelor şi accesul interzis, având dreptul de a dispune măsuri de ridicare a autovehiculelor staţionate neregulamentar;

 i) constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule;

 j) constată contravenţii şi aplică sancţiuni pentru încălcarea normelor rutiere de către pietoni, biciclişti, conducători de mopede şi vehicule cu tracţiune animală;

 k) constată contravenţii şi aplică sancţiuni pentru nerespectarea prevederilor legale referitoare la circulaţia în zona pietonală, în zona rezidenţială, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internaţional pentru persoanele cu handicap;

 l) aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor/subdiviziunilor administrativ-teritoriale;

m) cooperează cu unităţile/structurile teritoriale ale Poliţiei Române pentru identificarea deţinătorului/utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.

(3) În domeniul disciplinei în construcţii şi al afişajului stradal, poliţia locală are următoarele atribuţii:

a) efectuează controale pentru identificarea lucrărilor de construcţii executate fără autorizaţie de construire sau desfiinţare, după caz, inclusiv a construcţiilor cu caracter provizoriu;

b) efectuează controale pentru identificarea persoanelor care nu respectă autorizaţia de executare a lucrărilor de reparaţii ale părţii carosabile şi pietonale;

c) verifică respectarea normelor legale privind afişajul publicitar, afişajul electoral şi orice altă formă de afişaj/reclamă, inclusiv cele referitoare la amplasarea firmei la locul de desfăşurare a activităţii economice;

d) participă la acţiunile de demolare/dezmembrare/dinamitare a construcţiilor efectuate fără autorizaţie pe domeniul public sau privat al unităţii/subdiviziunii administrativ-teritoriale ori pe spaţii aflate în administrarea autorităţilor administraţiei publice locale sau a altor instituţii/servicii publice de interes local, prin asigurarea protecţiei perimetrului şi a libertăţii de acţiune a personalului care participă la aceste operaţiuni specifice;

e) constată, după caz, conform atribuţiilor stabilite prin lege, contravenţiile privind disciplina în domeniul autorizării executării lucrărilor în construcţii şi înaintează procesele-verbale de constatare a contravenţiilor, în vederea aplicării sancţiunii, şefului compartimentului de specialitate care coordonează activitatea de amenajare a teritoriului şi de urbanism sau, după caz, primarului unităţii administrativ-teritoriale în a cărui rază de competenţă s-a săvârşit contravenţia sau persoanei împuternicite de aceştia.

(4) În domeniul protecţiei mediului, poliţia locală are următoarele atribuţii:


a) controlează respectarea prevederilor legale privind condiţiile de ridicare, transport şi depozitare a deşeurilor menajere şi industriale;

 

b) sesizează autorităţilor şi instituţiilor publice competente cazurile de nerespectare a normelor legale privind nivelul de poluare, inclusiv fonică;

 
c) participă la acţiunile de combatere a zoonozelor deosebit de grave şi a epizootiilor;


d) identifică bunurile abandonate pe domeniul public sau privat al unităţii/subdiviziunii administrativ-teritoriale sau pe spaţii aflate în administrarea autorităţilor administraţiei publice locale ori a altor instituţii/servicii publice de interes local şi aplică procedurile legale pentru ridicarea acestora;


e) verifică igienizarea surselor de apă, a malurilor, a albiilor sau cuvetelor acestora;


f) verifică asigurarea salubrizării străzilor, a căilor de acces, a zonelor verzi, a rigolelor, îndepărtarea zăpezii şi a gheţii de pe căile de acces, dezinsecţia şi deratizarea imobilelor;



g) verifică existenţa contractelor de salubrizare încheiate de către persoane fizice sau juridice, potrivit legii;


h) verifică ridicarea deşeurilor menajere de operatorii de servicii de salubrizare, în conformitate cu graficele stabilite;


i) verifică şi soluţionează, potrivit competenţelor specifice ale autorităţilor administraţiei publice locale, sesizările cetăţenilor privind nerespectarea normelor legale de protecţie a mediului şi a surselor de apă, precum şi a celor de gospodărire a localităţilor;




j) constată contravenţii şi aplică sancţiuni pentru încălcarea normelor legale specifice realizării atribuţiilor prevăzute la lit. a)-i), stabilite în sarcina autorităţilor administraţiei publice locale.

(5) În domeniul activității comerciale, poliţia locală are următoarele atribuţii:


a) acţionează pentru respectarea normelor legale privind desfăşurarea comerţului stradal şi a activităţilor comerciale, respectiv a condiţiilor şi a locurilor stabilite de autorităţile administraţiei publice locale;



b) verifică legalitatea activităţilor de comercializare a produselor desfăşurate de operatori economici, persoane fizice şi juridice autorizate şi producători particulari în pieţele agroalimentare, târguri şi oboare, precum şi respectarea prevederilor legale de către administratorii pieţelor agroalimentare;


c) verifică existenţa la locul de desfăşurare a activităţii comerciale a autorizaţiilor, a aprobărilor, a documentelor de provenienţă a mărfii, a buletinelor de verificare metrologică pentru cântare, a avizelor şi a altor documente stabilite prin legi sau acte administrative ale autorităţilor administraţiei publice centrale şi locale;



d) verifică respectarea normelor legale privind comercializarea obiectelor cu caracter religios;



e) verifică respectarea normelor legale privind amplasarea materialelor publicitare şi a locurilor de comercializare a produselor din tutun şi a băuturilor alcoolice;



f) verifică respectarea prevederilor legale privind orarul de aprovizionare şi funcţionare al operatorilor economici;



g) identifică mărfurile şi produsele abandonate pe domeniul public sau privat al unităţii administrativ-teritoriale sau pe spaţii aflate în administrarea autorităţilor administraţiei publice locale ori a altor servicii/instituţii de interes local şi aplică procedurile legale de ridicare a acestora;



h) verifică respectarea regulilor şi normelor de comerţ şi prestări de servicii stabilite prin acte normative în competenţa autorităţilor administraţiei publice locale;



i) cooperează şi acordă sprijin autorităţilor de control sanitar, de mediu şi de protecţie a consumatorilor în exercitarea atribuţiilor de serviciu specifice domeniului de activitate al acestora;


j) verifică respectarea obligaţiilor ce revin operatorilor economici cu privire la afişarea preţurilor, a produselor comercializate şi a serviciilor şi sesizează autorităţile competente în cazul în care identifică nereguli;



k) verifică şi soluţionează, în condiţiile legii, petiţiile primite în legătură cu actele şi faptele de comerţ desfăşurate în locuri publice cu încălcarea normelor legale;


l) constată contravenţii şi aplică sancţiuni pentru încălcarea normelor legale specifice realizării atribuţiilor prevăzute la lit. a)-j), stabilite în sarcina autorităţilor administraţiei publice locale.

(6) În domeniul evidenţei persoanelor, poliţia locală are următoarele atribuţii:


a) înmânează cărţile de alegător persoanelor la împlinirea vârstei de 18 ani;


b) cooperează cu alte autorităţi competente în vederea verificării, la cererea acestora, a unor date cu caracter personal, dacă solicitarea este justificată prin necesitatea îndeplinirii unei atribuţii prevăzute de lege, cu respectarea reglementărilor legale privind prelucrarea datelor cu caracter personal şi libera circulaţie a acestor date;



c) constată contravenţii şi aplică sancţiuni pentru nerespectarea normelor legale privind domiciliul, reşedinţa şi actele de identitate ale cetăţenilor români, inclusiv asupra obligaţiilor pe care le au persoanele prevăzute la art. 38 alin. (2) din Ordonanța de urgență a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările și completările ulterioare;


d) cooperează cu serviciile publice comunitare de evidenţă a persoanelor pentru punerea în legalitate a persoanelor cu acte de identitate expirate şi a minorilor cu vârstă peste 14 ani, care nu au acte de identitate.
                                                        CAPITOLUL IV

Selecţionarea, pregătirea şi numirea personalului poliţiei locale
Art. 13.
(1) Funcţionarii publici din Direcția Generală Poliţia Locală a municipiului Alba Iulia, pot fi numiţi debutanţi sau definitivi, în condiţiile Ordonanței de urgență a Guvernului nr.57/2019 privind Codul administrativ, cu modificările și completările ulterioare.
(2) La terminarea perioadei de stagiu, activitatea funcţionarilor publici debutanţi din poliţia locală se evaluează în conformitate cu procedura de evaluare a activităţii funcţionarilor publici debutanţi.
Art. 14
(1) Funcţiile publice vacante din cadrul poliţiei locale se ocupă potrivit prevederilor Ordonanța de urgență a Guvernului nr.57/2019 privind Codul administrativ, cu modificările și completările ulterioare.
(2) Condiţiile de organizare şi de desfăşurare a concursului sau a examenului se stabilesc prin hotărâre a consiliului local la propunerea primarului, cu respectarea prevederilor legale în vigoare.
Art. 15. Personalul contractual din cadrul Direcției Generale Poliţia Locală a municipiului Alba Iulia, care exercită atribuţiile prevăzute la art. 6 lit. h) din Legea nr. 155/2010 Legea poliției locale, republicată, cu modificările şi completările ulterioare, trebuie să îndeplinească şi condiţiile prevăzute la art. 36 și 37 din Legea nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările şi completările ulterioare și a Normelor metodologice de aplicare aprobate prin Hotărârea Guvernului nr. 301/2012.  
Art. 16
(1) Instituţiile de specialitate din cadrul Ministerului Afacerilor Interne în care se desfăşoară programe de formare iniţială prevăzute la art. 18 alin. (1) şi alin. (2) din Legea nr. 155/2010 Legea poliției locale, numărul cursanţilor şi perioadele în care se realizează aceste programe de formare iniţială, precum şi cuantumul cheltuielilor de şcolarizare/cursant, se stabilesc anual prin ordin al ministrului afacerilor interne.
(2) Pentru stabilirea cadrului organizatoric prevăzut la alin. (1), structura Ministerului Afacerilor Interne cu atribuţii în relaţia cu comunităţile locale centralizează propunerile instituţiilor beneficiare şi prezintă la structura centrală de pregătire de la nivelul Ministerului Afacerilor Interne repartizarea numerică şi pe judeţe a acestor solicitări.
(3) Programele de formare iniţială sunt structurate pe module, parcurse prin cursuri la zi cu durata de trei luni.
(4) Pentru funcţiile publice de conducere, în programele de studiu, se prevede obligatoriu un modul de management, cu durata de minim 30 de ore.
(5) Instituţiile de specialitate ale Ministerului Afacerilor Interne nominalizate prin ordin al ministerului afacerilor interne, constituie seriile de pregătire a cursanţilor, în baza solicitărilor instituţiilor beneficiare transmise acestora, în limita numărului de locuri, în ordinea transmiterii cererilor.
(6) Pentru a se constitui o grupă de studiu în cadrul seriei de pregătire, este necesar un număr minim de 15 cursanţi. În situaţia în care nu se poate constitui nici o grupă în cadrul seriei de pregătire, precum şi în situaţia în care numărul înscrierilor depăşeşte numărul de locuri aprobat, cei înscrişi se redistribuie la alte instituţii de formare, în limita numărului de locuri prevăzut acestora, cu acordul instituţiilor beneficiare.

  (7) Finalizarea programelor de formare se face prin examen de absolvire, conform planului de învăţământ.
(8) Examenul de absolvire a programelor de formare iniţială se susţine în faţa unei comisii numită prin dispoziţie a şefului/sau ordin al comandantului instituţiei furnizor de pregătire, după caz. Comisia este constituită din 2 sau 3 specialişti din afara furnizorilor de formare profesională şi 1-3 reprezentanţi ai furnizorilor de formare profesională care au organizat programul de formare profesională. La examen pot asista şi reprezentanţi ai beneficiarilor programelor de formare profesională care au delegaţie solicitată în acest sens şi eliberată de către structura de specialitate din cadrul Ministerului Afacerilor Interne.

 (9) În urma promovării examenului, poliţiştii locali obţin un certificat de absolvire eliberat, în condiţiile legii, de către instituţia organizatoare, cu menţionarea competenţelor profesionale dobândite, cuantificate în credite transferabile. Certificatele de absolvire sunt tipărite cu antetul Ministerului Afacerilor Interne şi au regimul prevăzut de lege pentru documentele de studii.
Art. 17  Poliţiştii locali care promovează programele de formare iniţială  încheie un angajament de serviciu prin care se obligă să lucreze în poliţia locală o perioadă de cel puţin 5 ani de la data promovării examenului.
Art. 18
(1) La numirea în funcţia publică, funcţionarii publici din poliţia locală depun jurământul de credinţă prevăzut la art. 13 din Hotărârea Guvernului  nr. 1332/ 2010 privind aprobarea Regulamentului-cadru de organizare şi funcţionare a poliţiei locale.

(2) Refuzul depunerii jurământului prevăzut la alin. (1) se consemnează în scris şi atrage revocarea actului administrativ de numire în funcţia publică, în condiţiile legii. Jurământul de credinţă este semnat de către funcţionarul public din poliţia locală, în două exemplare, unul păstrându-se la dosarul personal, iar cel de-al doilea se înmânează semnatarului.
Art. 19. Dacă funcţionarului public din poliţia locală, numit în funcţia publică, îi încetează raporturile de serviciu din motive imputabile acestuia, înaintea expirării perioadei prevăzute în angajamentul de serviciu, se aplică prevederile art. 38 alin. (4) din Legea nr. 155/2010 Legea poliției locale.

                                                  CAPITOLUL  V

                                   Atribuţiile personalului poliţiei locale
Art. 20

(1) Directorul General al Direcției Generale Poliţia Locală a municipiului Alba Iulia îşi îndeplineşte atribuţiile în mod nemijlocit sub autoritatea şi controlul primarului, este şef al întregului personal din subordine şi are următoarele atribuţii:  

a) organizează, planifică şi conduce întreaga activitate a poliţiei locale;

b) întreprinde măsurile necesare pentru încadrarea cu personal corespunzător;

c) asigură cunoaşterea şi aplicarea întocmai de către întregul personal a prevederilor legale;

d) răspunde de pregătirea profesională continuă a personalului din subordine;

e) aprobă planurile de pază întocmite pentru obiectivele din competenţă;

f) studiază şi propune unităţilor beneficiare de pază introducerea amenajărilor tehnice şi a sistemelor de alarmare împotriva efracţiei;

g) analizează trimestrial activitatea poliţiei locale şi indicatorii de performanţă stabiliţi de comisia locală de ordine publică;

h) asigură informarea operativă a consiliului local, structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii poliţiei locale;

i) reprezintă poliţia locală în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;

j) asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;

k) propune primarului adoptarea de măsuri pentru eficientizarea activităţii;

l) asigură măsuri pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale;

m) organizează şi participă la audienţele cu cetăţenii;

n)  întocmeşte sau aprobă aprecierile de serviciu ale personalului, potrivit competenţei;

o) coordonează activitatea de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotare;

p) urmăreşte modul de echipare a personalului cu uniforme şi însemnele distinctive de ierarhizare, repartizarea şi utilizarea corespunzătoare a acestora;

q) întreprinde măsuri de aprovizionare şi menţinere în stare de funcţionare a aparaturii de pază şi alarmare, radiocomunicaţii şi a celorlalte amenajări destinate serviciului de pază şi ordine;

r) menţine legătura permanentă cu beneficiarii privind modul în care se desfăşoară activitatea de pază, semnalează neregulile referitoare la îndeplinirea obligaţiilor contractuale şi propune măsurile necesare pentru creşterea eficienţei pazei;

s) analizează contribuţia funcţionarilor publici din poliţia locală la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;

ș) organizează şi execută controale tematice şi inopinate asupra modului în care sunt îndeplinite atribuţiile de serviciu de către funcţionarii publici din poliţia locală;

t) organizează sistemul de alarmare a personalului în cazuri deosebite;

ț) organizează activităţile de protecţie a muncii, de prevenire şi stingere a incendiilor;


u) îndeplineşte orice alte atribuţii stabilite prin lege.




(2) În exercitarea atribuţiilor ce îi revin, şeful poliţiei locale emite decizii cu caracter obligatoriu pentru întregul personal din subordine și poate delega atribuții persoanelor desemnate.

(3) Directorul General al Direcției Generale Poliția Locală a municipiului Alba Iulia, are în directă subordine, următoarele compartimente:

a) Compartimentul Juridic, Corespondență, Baze de Date;

b) Compartimentul Circulația pe Drumurile Publice;


c) Compartimentul Dispecerat.

   Art. 21. Compartimentul Juridic, Corespondență, Baze de Date, își îndelinește atribuțiile în mod nemijlocit sub autoritatea directă a Directorului General.
           1. În domeniul activității juridice are următoarele atribuții principale:


a) reprezintă poliția locală pe baza delegației date de șeful poliției locale în fața instanțelor judecătorești și a altor organe de jurisdicție și ține evidența proceselor și litigiilor în care instituția este parte;


b) ține evidența și comunică compartimentelor/serviciilor din cadrul poliției locale, actele normative nou apărute în Monitoul Oficial al României privind probleme de interes general/specific;


c) redactează și depune în termenele procedurale cererile de chemare în judecată, plângerile  penale, întâmpinările, cererile reconvenționale, notele de ședințe, probele și concluziile scrise, motivele care stau la baza exercitării/neexercitării  căilor de atac, în dosarele în care instituția este parte;


d) elaborează și prezintă conducerii, ori de câte ori apreciază că este necesar, propuneri privind necesitatea exercitării căilor ordinare sau extraordinare de atac împotriva hotărârilor judecătorești nefavorabile poliíei locale;



e) întocmește documentele necesare în relația cu organele de urmărire penală sau alte instituții cu atribuții de control;


f) exprimă punctul de vedere în scris privind neexercitarea căilor de atac (referate de nepromovare);

  g) face cereri de intervenții în dosarele aflate pe rolul instanțelor de judecată și în care poliția locală  justifică un interes;

   h) elaborează proceduri de lucru  pentru activitățile pe linie juridică;

   i) avizează din punct de vedere al legalității orice măsură care ar putea aduce atingere drepturilor poliției locale sau ale personalului său, atât drepturi patrimoniale, cât și nepatrimoniale;



j) întocmește informări, referate de specialitate, rapoarte de specialitate, proiecte de acte normative care au legătură cu domeniul juridic, colaborând în acest scop cu compartimentele de resort;

  k) promovează orice alte acțiuni în justiție cu aprobarea conducătorilor instituției;

  l) întocmește și prezintă la cererea conducerii poliíei locale sau a altor organisme abilitate situația contestațiilor la procesele verbale de contravenție;

  m) participă la pregătirea de specialitate a personalului poliției locale în conformitate cu tematica stabilită;

 n) realizează activități de pregătire profesională cu polițiștii locali ori de câte ori stituația operativă o impune și/sau când apar modificări legislative care au legătură cu activitatea poliției locale;

 o) elaborează note interne/proceduri simplificate/proceduri operaționale ori de câte ori apar modificări legislative, după caz.
       2.În domeniul activității de corespondență are următoarele atribuții principale:  


a)  răspunde la petiții, întocmește adrese/comunicări;

b)  întocmește rapoarte cu evenimente și le prezintă conducerii instituției;

c) execută comunicarea prin poștă a proceselor verbale de contravenție, în situația în care contravenienții au refuzat semnarea procesului verbal de contravenție sau când nu s-au aflat de față la momentul întocmirii actului sancționator;

 d) înaintează către alte structuri din cadrul poliției locale, procesele verbale în vederea îndeplinirii procedurii de comunicare prin afișare la domiciliul contravenientului;



e)  asigură petiționarilor, la cererea acestora, informațiile solicitate;

 f) operează în registratura electronică expedierea prin poștă a corespondenței instituției și întocmește borderourile necesare;


g) cooperează cu alte autorităţi competente în vederea verificării, la cererea acestora, a unor date cu caracter personal, dacă solicitarea este justificată prin necesitatea îndeplinirii unei atribuţii prevăzute de lege, cu respectarea reglementărilor legale privind prelucrarea datelor cu caracter personal şi libera circulaţie a acestor date;

  h) asigură comunicarea relațiilor de interes public conform prevederilor Legii nr. 544/2001 privind liberul acces la informațiile de interes public, cu modificările și completările ulterioare;

             i)  îndeplinește orice alte atribuții stabilite prin lege și efectuează lucrări tehnice de arhivare.
    3.În domeniul activității baze de date și implementare procese verbale are următoarele atribuții principale:
a) culege, colectează, prelucrează, stochează, analizează și valorifică informațiile din rapoartele de activitate;

b) implementează punctele de penalizare și transmite opisul către Inspectoratul de Poliție al Județului  Alba;

c) monitorizează modul de transpunere în practică și stadiul îndeplinirii dispozițiilor transmise  de către conducerea instituției;

d) asigură descărcarea și salvarea imaginilor fotografice și a înregistrărilor video în conformitate cu procedurile interne;

e) analizează și prelucrează datele conținute de notele de constatare întocmite de polițiștii locali;

f) organizează și actualizează permanent evidența proceselor verbale de contravenție;

g) elaborează proceduri de lucru specifice, împreună cu persoana desemnată prin decizia șefului poliției locale;

h) urmărește și înregistrează electronic, în baza de date procesele verbale de constatare și sancționare a contravenției;

i) sortează corespondența referitoare la procesele verbale de contravenție;

j) clasează procesele verbale de contravenție achitate.
  Art. 22 Compartimentul Circulația pe Drumurile Publice își îndelinește atribuțiile în mod nemijlocit sub autoritatea directă a Directorului General și are următoarele atribuţii principale:

a) asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de prezenta lege în domeniul circulaţiei pe drumurile publice;


b) verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;


c) participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;


d) participă, împreună cu unităţile/structurile teritoriale ale Poliţiei Române, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;


e) sprijină unităţile/structurile teritoriale ale Poliţiei Române în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;


f) acordă sprijin unităţilor/structurilor teritoriale ale Poliţiei Române în luarea măsurilor pentru asigurarea fluenţei şi siguranţei traficului;








g) asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;


h) constată contravenţii şi aplică sancţiuni pentru încălcarea normelor legale privind oprirea, staţionarea, parcarea autovehiculelor şi accesul interzis, având dreptul de a dispune măsuri de ridicare a autovehiculelor staţionate neregulamentar;



i) constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule;


j) constată contravenţii şi aplică sancţiuni pentru încălcarea normelor rutiere de către pietoni, biciclişti, conducători de mopede şi vehicule cu tracţiune animală;


k) constată contravenţii şi aplică sancţiuni pentru nerespectarea prevederilor legale referitoare la circulaţia în zona pietonală, în zona rezidenţială, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internaţional pentru persoanele cu handicap;        
l) aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor/subdiviziunilor administrativ-teritoriale;


m) cooperează cu unităţile/structurile teritoriale ale Poliţiei Române pentru identificarea deţinătorului/utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.


Art. 23 Compartimentul Dispecerat își îndelinește atribuțiile în mod nemijlocit sub autoritatea directă a Directorului General și are următoarele atribuţii principale: 



a) coordonează activitatea personalului poliției locale în exercitarea atribuțiilor de serviciu, intervenţia la evenimente, verificarea în baza de date a Ministerului Afacerilor Interne a persoanelor şi autovehiculelor oprite pentru verificări, în condiţiile legii şi ale protocoalelor de colaborare încheiate cu structurile abilitate din cadrul ministerului;

b) intervenţia la obiectivele asigurate cu pază aflate în proprietatea/administrarea municipiului Alba Iulia sau a altor servicii/instituţii publice de interes local;
c) interoghează bazele de date ale M.A.I. și ale O.N.R.C. la solicitarea polițiștilor locali;
d) preia sesizările telefonice venite de la cetățeni sau prin S.N.U.A.U. 112;
e) soluționează conform competențelor, problemele cetățenilor veniți la sediul poliției locale;
f) exploatează corespunzător echipamentele informatice;
g) completează corespunzător toate registrele specifice dispeceratului;
h) monitorizează obiectivele asigurate cu camere supraveghere video și/sau sisteme de alarmare;
i) alertează echipele de intervenție în cazul producerii unor evenimente;
j) alarmează personalul poliţiei locale, în situaţiile dispuse de către conducerea instituției;
k) predă zilnic rapoartele și procesele-verbale întocmite de către polițiștii locali, șefilor acestora;
l) restricționează accesul persoanelor străine în Dispecerat;
m) respectă procedurile operaționale ce reglementează activităţile specifice postului;
n) raportează urgent şefilor ierarhici evenimentele constatate sau despre care a luat la cunoștință;
o) sprijină agentul de pază din cadrul obiectivului ,,Sediul Poliției Locale” cu excepția distribuirii armamentului și muniției;
p) monitorizează prin sistemul GPS, efectivele poliţiei locale.
Art. 24
(1) Proiectarea, modificarea, instalarea, conectarea şi întreţinerea sistemelor de alarmare la obiectivele asigurate cu pază de către Direcția Generală Poliţia Locală a municipiului Alba Iulia se realizează de către societăţi licenţiate în domeniul sistemelor de alarmare împotriva efracţiei, în condiţiile stabilite de cadrul legal privind paza obiectivelor, bunurilor, valorilor şi protecţia persoanelor.
(2) În funcţionare, dispeceratul de monitorizare al poliţiei locale, asigură preluarea directă a semnalelor de la sistemele conectate, verificarea şi alertarea echipajelor de intervenţie, astfel încât să fie respectaţi timpii contractuali asumaţi şi cei maximali stabiliţi de cadrul legal privind paza obiectivelor, bunurilor, valorilor şi protecţia persoanelor.
(3) La dispeceratul de monitorizare al poliţiei locale se pot conecta doar obiectivele asigurate cu pază de poliţia locală.
Art. 25

 (1) Poliţia locală poate monitoriza sistemele de alarmare la obiectivele asigurate cu pază de către aceasta, dacă îndeplineşte cumulativ următoarele condiţii:

 a) deţine tehnica necesară recepţionării semnalelor de la sistemele proprii, în conformitate cu standardele europene sau naţionale în vigoare;

b) deţine personal angajat şi avizat, necesar pentru asigurarea programului permanent al dispeceratului;

c) dispune de un sediu corespunzător standardelor europene sau naţionale în vigoare;

d) deţine echipamente de comunicaţii pentru alertarea echipajelor mobile de intervenţie cu posibilitatea asigurării timpilor stabiliţi.
(2) Convorbirile dispecerului se înregistrează şi se arhivează pe o perioadă de 30 de zile.
 Art. 26 Intervenţia la obiectivele asigurate cu pază de către poliţia locală se realizează prin personalul contractual care îndeplineşte atribuţiile prevăzute la art. 6 lit. h) din Legea nr. 155/2010 Legea poliției locale precum şi prin poliţişti locali.


  Art. 27  
  (1) Şeful Serviciului Ordine şi Linişte Publică se subordonează Directorului General Poliția Locală şi are următoarele atribuţii specifice, în funcţie de responsabilităţile încredinţate:

a) organizează, planifică, conduce şi controlează activitatea personalului poliţiei locale cu atribuţii în menţinerea ordinii şi liniştii publice şi asigurarea pazei bunurilor;

b) întocmeşte planurile de pază ale obiectivelor din competenţă;

c) asigură cunoaşterea şi aplicarea întocmai de către personalul din subordine a prevederilor legale ce reglementează activitatea de pază, menţinerea ordinii şi a liniştii publice, regulile de convieţuire socială şi integritatea corporală a persoanelor;

d) ţine evidenţa sancţiunilor contravenţionale aplicate de personalul din subordine;

e) asigură pregătirea de specialitate a personalului din subordine, în conformitate cu tematica stabilită;

f) informează de îndată conducerea poliţiei locale despre toate evenimentele deosebite înregistrate în activitatea de pază şi menţinere a ordinii ordinii şi liniştii publice şi ţine evidenţa acestora;

g) analizează lunar activitatea personalului din subordine;

h) întreprinde măsuri eficiente pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;

i) participă, alături de conducerea poliţiei locale, la întocmirea sau reactualizarea planului de ordine şi siguranţă publică al unităţii administrativ-teritoriale;

j) întocmeşte zilnic nota cu principalele evenimente şi o prezintă şefului poliţiei locale;

k) asigură instruirea zilnică a poliţiştilor locali cu privire la cunoaşterea situaţiei operative din zona de competenţă.

(2) Poliţistul local cu funcţie de conducere răspunde pentru ordinele şi dispoziţiile date subordonaţilor. El este obligat să verifice dacă acestea au fost transmise şi înţelese corect şi să controleze modul de aducere la îndeplinire.

(3) Polițiștii locali din cadrul Serviciului Ordine şi Linişte Publică se subordonează Șefului Serviciului Ordine Publică, respectiv Directorului General Poliția Locală şi desfăşoară următoarele activităţi:

a) acţionează în zona de competenţă stabilită prin planul de ordine şi siguranţă publică al unităţii/subdiviziunii administrativ-teritoriale pentru prevenirea şi combaterea faptelor antisociale, precum şi pentru menţinerea ordinii şi liniştii publice sau curăţeniei localităţii;


b) intervin la solicitările dispeceratului la evenimentele semnalate prin Serviciul de urgenţă 112, pe principiul ,,cel mai apropiat poliţist de locul evenimentului intervine”, în funcţie de specificul atribuţiilor de serviciu stabilite prin lege şi în limita competenţei teritoriale;


c) acţionează, în condiţiile art. 6, lit.k) din Legea nr. 155/2010,  pentru depistarea persoanelor şi a bunurilor urmărite în temeiul legii;


d) participă la executarea măsurilor stabilite în situaţii de urgenţă;


e) în cazul constatării în flagrant a unei fapte penale, imobilizează făptuitorul, iau măsuri pentru conservarea locului faptei, identifică martorii oculari, sesizează imediat organele competente şi predau făptuitorul structurii Poliţiei Române competente teritorial, pe bază de proces-verbal, în vederea continuării cercetărilor;


f) conduc la sediul poliţiei locale/structurii Poliţiei Române competente persoanele suspecte a căror identitate nu a putut fi stabilită, în vederea luării măsurilor ce se impun;


g) verifică și soluționează sesizările și reclamațiile primite din partea cetățenilor unităților/ subdiviziunilor administrativ - teritoriale, legate de problemele specifice compartimentului;
  
h) îndeplinesc şi alte atribuţii date în sarcină, în condițiile legii, și răspund de executarea acestora.
Art.28

(1) Serviciul Pază, Monitorizare are în componență următoarele compartimente:
                                     a) Compartimentul Pază;

                                     b) Compartimentul Monitorizare.

(2) Șeful Serviciului Pază, Monitorizare se subordonează Directorului General Poliția Locală și are următoarele atribuții specifice, în funcție de responsabilitățile încredințate:            

a) organizează, planifică, conduce și controleză activitatea personalului polției locale cu atribuții de pază și monitorizare;

b) asigură cunoaşterea şi aplicarea întocmai de către personalul din subordine, a legislației specifice poliţiei locale;



c) participă, alături de conducerea poliţiei locale, la încheierea contractelor de prestări servicii de pază cu beneficiarii;


d) acordă sprijin persoanelor abilitate la efectuarea analizei de risc la securitate fizică pentru obiectivele, bunurile, valorile și protecția persoanelor din locațiile administrate de Primăria municipiului Alba Iulia;


e) întocmeşte, actualizează și ține evidența planurilor de pază ale obiectivelor aflate în administrarea autorității publice locale, asigură cunoaşterea acestora şi punerea lor în practică, în conformitate cu cerințele obligatorii stabilite prin analiza de risc la securitate fizică;


f) menţine permanent legătura cu beneficiarii şi transmite operativ sesizările acestora către conducerea poliției locale;


g) organizează şi execută controale zilnice la obiectivele de pază, pentru a verifica modul de îndeplinire a sarcinilor de serviciu de către personalul din subordine;


i) stabileşte măsuri referitoare la utilizarea tehnicii aflate în dotarea serviciului, asigură şi răspunde de utilizarea acesteia;


g) gestionează imaginile preluate de camerele de supraveghere cu ocazia constatării unor evenimente deosebite (accidente, infracțiuni flagrante și alte încălcări ale prevederilor legale) sau la solicitarea instanțelor de judecată, poliției și altor instituții abilitate;


k) cooperează cu structurile teritoriale ale Poliţiei Române, ale Jandarmeriei Române, ale I.G.S.U., S.R.I. și S.T.S.,  în condiţiile legii;

l) constată şi cercetează evenimentele produse, propune conducerii poliției locale soluţii oportune pentru rezolvarea situaţiilor create;

m) informează de îndată conducerea poliţiei locale despre toate evenimentele deosebite înregistrate şi ţine evidenţa acestora;


n)  întreprinde măsuri eficiente pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;


o)  întocmeşte zilnic notă cu principalele evenimente şi o prezintă şefului poliţiei locale;


p) elaborează proceduri scrise pentru activităţile desfăşurate în cadrul serviciului, asigură şi urmăreşte implementarea acestora;

r)  urmărește punerea în aplicare și respectare a dispozițiilor trasate de conducerea instituției;

s) evaluează performanțele profesionale individuale ale personalului din subordine, propune și planifică pregătirea profesională;
ș) îndeplinește şi alte atribuţii date în sarcină, în condițiile legii, și răspunde de executarea acestora.        
          (3) Personalul contractual care execută activităţi de pază se subordonează Șefului Serviciului Pază și Monitorizare, respectiv Directorului General Poliția Locală şi are următoarele atribuţii specifice:

a) verifică, în timpul serviciului, locurile şi punctele vulnerabile, existenţa şi starea încuietorilor, a amenajărilor tehnice şi a sistemelor de pază şi alarmare şi ia, în caz de nevoie, măsurile care se impun;


b) cunoaşte prevederile legale privind accesul în obiective şi regulile stabilite în planurile de pază;


c) supraveghează ca persoanele cărora li s-a permis accesul în incintă, pe baza documentelor stabilite, să se deplaseze numai în locurile pentru care au primit permisiunea de acces;


d) nu părăseşte postul încredinţat decât în situaţiile şi condiţiile prevăzute în consemnul postului;


e) verifică obiectivul încredinţat spre pază, cu privire la existenţa unor surse care ar putea produce incendii, explozii sau alte evenimente grave. În cazul în care acestea s-au produs, ia primele măsuri de salvare a persoanelor şi a bunurilor, precum şi pentru limitarea consecinţelor acestor evenimente şi sesizează organele competente;


f) în cazul săvârşirii unei infracţiuni flagrante, ia măsuri de predare a făptuitorului structurilor Poliţiei Române competente potrivit legii. Dacă făptuitorul a dispărut, asigură paza bunurilor, nu permite pătrunderea în câmpul infracţional a altor persoane şi anunţă unitatea de poliţie competentă, întocmind totodată proces-verbal cu cele constatate;



g) face uz de armamentul din dotare numai cu respectarea strictă a prevederilor legale.


(4) Personalul din cadrul Compartimentului Monitorizare, se subordonează Șefului Serviciului Pază și Monitorizare, respectiv Directorului General şi are următoarele atribuţii specifice:

a) verifică la intrarea în serviciu starea sistemelor de supraveghere video și de alarmare;

b) anunţă persoanele autorizate să se ocupe de întreţinerea şi service-ul echipamentelor, în cazul apariției unor defecţiuni, precum: monitoare care nu pornesc, dispariţia unor imagini, imagini distorsionate, lipsa înregistrărilor, decalaj orar, întreruperea alimentării cu energie electrică, etc.;


c) monitorizează în timp real principalele puncte sau zone vulnerabile, de risc, supravegheate video de către poliția locală;


d) schimbă cu ceilalți dispeceri și cu ofițerul de serviciu, informații de interes operativ;


e) menține periodic legătura cu polițiștii locali aflați în misiune;

f) consemnează într-un registru specific toate evenimentele recepționate prin sistemul de monitorizare și asigură transferul de informații, către patrulele din teren, respectând principiul ,,cel mai apropiat polițist de locul evenimentului, intervine”;

g) monitorizează prin sistemul GPS, efectivele poliţiei locale;

h) raportează de urgență ierarhic, orice eveniment grav despre care a luat la cunoștință, în timpul serviciului său;


i) analizează și sintetizează, cauzele și condițiile care au favorizat comiterea evenimentelor, pe tipuri de fapte, zone, timp, etc. și propune măsuri de prevenire a acestora;


j) exploatează în bune condiții, echipamente informatice;

k) restricționează accesul persoanelor străine în sala de monitorizare;

l) eliberează cu aprobarea prealabilă a conducerii poliției locale, înregistrări ale evenimentelor deosebite surprinse şi stocate pe suport optic sau magnetic;

m) se obligă să pună la dispoziția organelor judiciare, la solicitarea scrisă a acestora, înregistrările video și/sau audio în care este surprinsă săvârșirea unor fapte de natură penală, cu aprobarea prealabilă a conducerii poliției locale;

n) asigură posibilitatea vizualizării anumitor înregistrări, la solicitarea polițiștilor locali, în cazul producerii unor evenimente, cu aprobarea prealabilă a conducerii poliției locale;


o) stochează imaginile surprinse de camerele video cu ocazia unor evenimente deosebite (accidente rutiere, infracţiuni flagrante, alte încălcări ale prevederilor legale), strict pe durata necesară realizării scopurilor, după care se vor șterge;


p) soluționează petițiile cetățenilor, formulând răspunsuri în termenul legal;

q) asigură protecția datelor cu caracter personal, în condițiile legii;


r) păstrează confidențialitatea credențialelor;

s) respectă procedurile de sistem și operaționale, în vederea atingerii obiectivelor specifice;


ș) respectă codul etic și regulamentele interne;


t) îndeplinește şi alte atribuţii date în sarcină în condițiile legii și răspunde de executarea acestora.
Art. 29  
   (1) Serviciul Control și Inspecție  are în componență următoarele compartimente:


a) Compartimentul Disciplina în Construcții și Afișajul Stradal;


b) Compartimentul Activitatea Comercială;


c) Compartimentul Protecția Mediului;


d) Compartimentul Logistică.
              (2) Șeful Serviciului Control și Inspecție se subordonează Directorului General Poliția Locală


      1. În domeniul disciplina în construcții și afișajul stradal Șeful Serviciului Control și Inspecție are următoarele atribuții specifice, în funcție de responsabilitățile încredințate:



a) organizează, planifică, conduce şi controlează activitatea personalului poliţiei locale cu atribuţii în verificarea şi menţinerea disciplinei în construcţii, respectiv în verificarea respectării normelor legale privind afişajul stradal;

b) asigură cunoaşterea şi aplicarea întocmai de către subordonaţi a prevederilor legale ce reglementează activitatea compartimentului;


c) asigură pregătirea de specialitate a personalului din subordine, în conformitate cu tematica stabilită;


d) asigură şi răspunde de utilizarea tehnicii aflate în dotarea compartimentului;



e) gestionează şi asigură circulaţia şi operarea documentelor, inclusiv arhivarea acestora;


f) informează de îndată conducerea poliţiei locale despre toate evenimentele survenite în activitatea compartimentului şi ţine evidenţa acestora;



g) analizează lunar activitatea personalului din subordine;


h) desfăşoară activităţi pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;


i)  întocmeşte zilnic nota cu principalele evenimente şi o prezintă şefului poliţiei locale.


j) poliţistul local cu funcţie de conducere răspunde pentru ordinele şi dispoziţiile date subordonaţilor. De asemenea, este obligat să verifice dacă acestea au fost transmise şi înţelese corect şi să controleze modul de aducere la îndeplinire.

       2. În domeniul activitatea comercială Șeful Serviciului Control și Inspecție are următoarele atribuții specifice, în funcție de responsabilitățile încredințate:


a) organizează, planifică, conduce şi controlează activitatea personalului poliţiei locale cu atribuţii în verificarea şi asigurarea respectării legii în domeniul protecţiei mediului și activităţii comerciale, conform atribuţiilor prevăzute de lege;


b) asigură cunoaşterea şi aplicarea întocmai de către subordonaţi a prevederilor legale din domeniul protecției mediului și verificarea activității comerciale;


c) asigură pregătirea de specialitate a personalului din subordine, în conformitate cu tematica stabilită;


d) ţine evidenţa sancţiunilor contravenţionale aplicate de personalul din subordine;


e) stabileşte măsurile referitoare la utilizarea tehnicii aflate în dotarea personalului cu atribuții și domeniul protecției mediului, activității comerciale şi răspunde de modul de îndeplinire a acestora;



f)   gestionează şi asigură circulaţia şi operarea documentelor, inclusiv arhivarea acestora;


g) informează de îndată conducerea poliţiei locale despre toate evenimentele survenite în activitatea personalului care își desfășoară activitatea domeniul protecției mediului, activității comerciale şi ţine evidenţa acestora;


h)  analizează lunar activitatea personalului din subordine;


 i) desfăşoară activităţi pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;

  
 j)  întocmeşte zilnic nota cu principalele evenimente şi o prezintă şefului poliţiei locale.

       3. În domeniul protecția mediului Șeful Serviciului Control și Inspecție are următoarele atribuții specifice, în funcție de responsabilitățile încredințate:


a) organizează, planifică, conduce şi controlează activitatea personalului poliţiei locale cu atribuţii în verificarea şi asigurarea respectării legii în domeniul protecţiei mediului, conform atribuţiilor prevăzute de lege;


b) asigură cunoaşterea şi aplicarea întocmai de către subordonaţi a prevederilor legale ce reglementează activitatea comercială;


c) asigură pregătirea de specialitate a personalului din subordine, în conformitate cu tematica stabilită;



d)  ţine evidenţa sancţiunilor contravenţionale aplicate de personalul din subordine;



e) stabileşte măsurile referitoare la utilizarea tehnicii aflate în dotarea compartimentului şi răspunde de modul de îndeplinire a acestora;


f) gestionează şi asigură circulaţia şi operarea documentelor, inclusiv arhivarea acestora;


g) informează de îndată conducerea poliţiei locale despre toate evenimentele survenite în activitatea compartimentului şi ţine evidenţa acestora;



h) analizează lunar activitatea personalului din subordine;

i) desfăşoară activităţi pentru ca întregul personal să execute corespunzător sarcinile ce îi revin, să aibă o comportare civilizată, să respecte regulile disciplinare stabilite, propunând recompense şi sancţiuni corespunzătoare;

j)  întocmeşte zilnic nota cu principalele evenimente şi o prezintă şefului poliţiei locale.

     (3) Poliţistul local cu funcţie de conducere răspunde pentru ordinele şi dispoziţiile date subordonaţilor. El este obligat să verifice dacă acestea au fost transmise şi înţelese corect şi să controleze modul de aducere la îndeplinire.
(4) Poliţiştii locali cu atribuţii în domeniul disciplina în construcții și afișajului stradal se subordonează Șefului Serviciului Control și Inspecție, respectiv Directorului General Poliția Locală şi desfăşoară următoarele activităţi:

a) constată contravenţii în cazul nerespectării normelor privind executarea lucrărilor de construcţii şi stabilesc măsurile necesare intrării în legalitate, în condiţiile legii;

b) verifică existenţa autorizaţiei de construire şi respectarea documentaţiei tehnice autorizate pentru lucrările de construcţii;

c)  verifică legalitatea amplasării materialelor publicitare;

d)  verifică şi identifică imobilele şi împrejmuirile aflate în stadiu avansat de degradare;
e) verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului;
f) îndeplinesc şi alte atribuţii date în sarcină, în condițiile legii, și răspund de executarea acestora.


(5) Poliţiştii locali cu atribuţii în domeniul activităţii comerciale se subordonează Șeful Serviciului Control și Inspecție, respectiv Directorului General Poliția Locală şi desfăşoară următoarele activităţi:

a) constată contravenţii şi aplică sancţiuni contravenţionale pentru încălcarea regulilor de comerţ stabilite prin lege, în limita competenţelor specifice autorităţilor administraţiei publice locale;

b) urmăresc dezvoltarea ordonată a comerţului şi desfăşurarea activităţilor comerciale în locuri autorizate de primar în vederea eliminării oricărei forme privind comerţul ambulant neautorizat;

c) controlează respectarea normelor legale privind comercializarea produselor agroalimentare şi industriale în pieţe, în târguri şi în oboare;

d) colaborează cu organele de control sanitare, sanitar-veterinare şi de protecţie a consumatorilor, în exercitarea atribuţiilor de serviciu;

e) controlează modul de respectare a obligaţiilor ce revin operatorilor economici cu privire la afişarea preţurilor;

f) verifică dacă în incinta unităţilor de învăţământ, a căminelor şi a locurilor de cazare pentru elevi şi studenţi, precum şi pe aleile de acces în aceste instituţii se comercializează sau se expun spre vânzare băuturi alcoolice, tutun;

g) verifică modul de respectare a normelor legale privind amplasarea materialelor publicitare la tutun şi băuturi alcoolice;

h) verifică şi soluţionează sesizările şi reclamaţiile primite din partea cetăţenilor, legate de problemele specifice compartimentului;

k) îndeplinesc şi alte atribuţii date în sarcină, în condițiile legii, și răspund de executarea acestora.

(5) Poliţiştii locali cu atribuţii în domeniul protecţiei mediului se subordonează şefului Serviciului Control și Inspecție, respectiv Directorului General Poliția Locală şi desfăşoară următoarele activităţi:

a) verifică respectarea programului de lucrări privind asigurarea curăţeniei stradale de către firmele de salubritate;

b) verifică respectarea măsurilor de transportare a resturilor vegetale rezultate de la toaletarea spaţiilor verzi, de către firmele abilitate;

c) verifică respectarea obligaţiilor privind întreţinerea curăţeniei de către instituţiile publice, operatorii economici, persoanele fizice şi juridice, respectiv curăţenia faţadelor, a locurilor de depozitare a diferitelor materiale, a anexelor gospodăreşti, a terenurilor aferente imobilelor pe care le deţin sau în care funcţionează, a trotuarelor, a rigolelor, a căilor de acces, a parcărilor, a terenurilor din apropierea garajelor şi a spaţiilor verzi;

d) verifică respectarea normelor privind păstrarea curăţeniei în locurile publice;

e) veghează la respectarea standardelor şi a normelor privind nivelul de zgomot şi poluarea sonoră;

f) verifică respectarea normelor privind păstrarea curăţeniei albiilor râurilor şi a cursurilor de ape ce traversează unitatea/subdiviziunea administrativ-teritorială;

g) veghează la respectarea normelor privind protejarea şi conservarea spaţiilor verzi;

h) veghează la aplicarea legislaţiei în vigoare privind deversarea reziduurilor lichide şi solide pe domeniul public, în ape curgătoare şi în lacuri;

i) verifică respectarea prevederilor legale de mediu de către operatorii economici, în limita competenţelor specifice autorităţilor administraţiei publice locale;

j) constată contravenţii şi aplică sancţiuni contravenţionale pentru încălcarea prevederilor lit. a) - i);
k) îndeplinesc şi alte atribuţii date în sarcină, în condițiile legii, și răspund de executarea acestora.

(6) Personalul din Compartimentul Logistică se subordonează Șefului Serviciului Control și Inspecție, respectiv Directorului General Poliția Locală şi desfăşoară următoarele activităţi:


a) participă la întocmirea planului de pregătire profesională şi de specialitate a personalului, împreună cu șefii compartimentelor de specialitate;



b) coordonează procesul de pregătire profesională prin personalul de specialitate;


c) respectă reglementările legale în vederea obținerii autorizărilor de procurare, deținere și folosire a armelor și munițiilor, în condițiile legii;

d) asigură cunoaşterea armamentului din dotare, condiţiile de păstrare, întreținere şi coordonează instruirea personalului dotat cu armament, cu privire la modul de folosire;

e) asigură şi urmărește permanent aprovizionarea, repartizarea, întreținerea și păstrarea în condiții de siguranţă deplină a armamentului și muniției din dotare, a stațiilor radio, a mijloacelor de apărare, a mijloacelor auto și a tuturor materialelor necesare activității serviciului;


f) stabilește reguli de folosire și comunicare prin stații de emisie-recepție și aparatură audio-video, conform normelor impuse de legislație;

g)  planifică, organizează și conduce ședințele de tragere cu armamentul specific;

 h) fundamentează necesarul achizițiilor în funcție de solicitările compartimentelor funcționale ale poliției locale și a nomenclatorului de uniforme, în vederea realizării în bune condiții a activităților specifice;

 i) întocmește normele de folosință a materialelor, mijloacelor circulante, pieselor de schimb, obiectelor de inventar, echipamentelor de protecție, în concordanță cu prevederile legale;

  j)  controlează modul de folosire a bunurilor mobile și imobile;


k) organizează, desfășoară și controlează activitățile de ridicare, transport și depozitare a vehiculelor staționate neregulamentar pe raza teritorială a municipiului Alba Iulia;


l) organizează și coordonează activitatea parcului auto;


m) întreprinde demersurile în vederea participării angajaților la cursurile de formare profesională ale căror costuri sunt asigurate, în condiţiile legii din bugetul instituției;



n) fundamentează bugetul de venituri și cheltuieli pe care îl supune aprobării conducerii instituției;

o) elaborează proceduri de lucru specifice;


p) asigură desfăşurarea procesului de înregistrare computerizată a documentelor;

  r) primeşte şi înregistrează petiţiile și ține evidenţa documentelor înregistrate;

           q)  exercită şi alte activităţi stabilite prin lege.
                                                      CAPITOLUL VI

                                                   Mijloacele din dotare
Art. 30
(1) Poliţiştii locali şi personalul contractual din poliţia locală cu atribuţii în domeniul pazei bunurilor şi obiectivelor de interes local au dreptul la uniformă de serviciu de protecţie specifică locului şi condiţiilor de desfăşurare a serviciului, care se acordă gratuit din resursele financiare ale unităţilor administrativ-teritoriale/subdiviziunilor acestora sau, din veniturile poliţiei locale, cu personalitate juridică, după caz.

 (2) Articolele din care se compune uniforma şi durata maximă de uzură sunt prevăzute în anexa nr.1.
(3) Descrierea uniformei de serviciu, a legitimaţiei de serviciu şi a însemnelor distinctive de ierarhizare ale poliţiştilor locali şi ale personalului contractual sunt prevăzute în anexa nr. 2.


 (4) Uniforma şi însemnele distinctive se poartă în timpul executării serviciului, precum şi pe timpul deplasării până la serviciu şi de la serviciu la domiciliu sau la reşedinţă, după caz.
Art. 31 Procurarea de arme şi muniţii pentru dotarea personalului propriu al poliţiei locale se face în condiţiile art. 68 din Legea nr. 295/2004 privind regimul armelor și munițiilor, republicată, cu modificările şi completările ulterioare și ale Hotărârii de Guvern nr. 11/2018 pentru aprobarea Normelor metodologice de aplicare a Legii nr. 295/2004.
Art. 32 Evidenţele şi modul de păstrare şi asigurare a securităţii armelor şi a muniţiilor deţinute de poliţia locală se realizează în condiţiile art. 68 din Legea nr. 295/2004, republicată, cu modificările şi completările ulterioare şi a prezentului regulament-cadru.
Art. 33

(1) Poliţiştii locali cu atribuţii în domeniul asigurării ordinii şi liniştii publice care au obţinut certificatul de absolvire a programului de formare iniţială prevăzut la art. 20 alin. (9), pot fi dotaţi cu arme letale de apărare şi pază sau cu arme neletale destinate pentru autoapărare, în vederea desfăşurării activităţilor specifice, cu aplicarea corespunzătoare a prevederilor art. 69 şi art. 70 din Legea nr. 295/2004, republicată, cu modificările şi completările ulterioare.
(2) Personalul contractual care desfăşoară activităţi de pază şi care a fost atestat profesional potrivit prevederilor Legii nr. 333/2003 republicată privind paza obiectivelor, bunurilor, valorilor și protecția persoanelor, poate fi dotat cu arme letale de apărare şi pază sau cu arme neletale destinate pentru autoapărare, în vederea desfăşurării activităţilor specifice, cu aplicarea corespunzătoare a prevederilor art. 69 şi art. 70 alin. (2) din Legea nr. 295/2004, republicată, cu modificările şi completările ulterioare.
Art. 34
(1) În exercitarea atribuţiilor de serviciu, poliţiştii locali şi personalul contractual cu atribuţii în domeniul pazei bunurilor şi a obiectivelor de interes local, pot purta în timpul serviciului o singură armă din dotare precum şi cantitatea de cel mult 12 cartuşe.
(2) Arma prevăzută la alin. (1) poate fi purtată numai de către titular, cu îndeplinirea condiţiilor prevăzute la art. 33 alin. (3) din Legea nr. 295/2004, republicată, cu modificările şi completările ulterioare.
Art. 35 În vederea asigurării manipulării armamentului din dotare, în condiţii de securitate, structurile de poliţie locală sunt obligate:


a) să desfăşoare activităţi de verificare a personalului dotat cu arme şi muniţii, precum şi a stării tehnice a armelor şi a muniţiilor, în condiţiile art. 71 din Legea nr. 295/2004, republicată, cu modificările şi completările ulterioare;


b) să prezinte la solicitarea inspectoratului de poliţie judeţean, pe raza căruia aceasta funcţionează, fiecare armă letală de apărare şi pază deţinută, împreună cu câte 5 cartuşe corespunzătoare calibrului fiecărei arme, în vederea înregistrării proiectilului şi a tubului-martor în evidenţele operative ale Inspectoratului General al Poliţiei Române.
Art. 36 Conducerea poliţiei locale trebuie să ia măsurile ce se impun pentru organizarea unei evidenţe riguroase a armamentului, a muniţiilor şi a mijloacelor cu acţiune iritant-lacrimogenă din dotarea personalului şi a structurilor proprii, păstrarea în condiţii de deplină siguranţă, portul, manipularea şi folosirea lor în strictă conformitate cu dispoziţiile legale, în scopul prevenirii pierderii, sustragerii, înstrăinării, degradării şi producerii de accidente sau orice alte evenimente negative, potrivit legilor, ordinelor şi instrucţiunilor de specialitate în vigoare.
Art. 37
 (1) Locurile de păstrare a armamentului, a muniţiilor şi a mijloacelor cu acţiune iritant-lacrimogenă din dotarea personalului şi a structurilor proprii, precum şi gestionarea materialelor respective se stabilesc la începutul fiecărui an calendaristic şi ori de câte ori este necesar, prin dispoziţia primarului.
 (2) Dotarea individuală a personalului şi asigurarea cu armament, muniţii şi mijloace cu acţiune iritant-lacrimogenă se stabilesc în strictă conformitate cu prevederile normelor, al tabelelor de înzestrare şi cu dispoziţiile tehnice de aplicare a acestora.
Art. 38
(1) Odată cu primirea armamentului, a muniţiei şi a mijloacelor cu acţiune iritant-lacrimogenă, personalul se instruieşte de către şefii nemijlociţi asupra modului de predare-primire, purtare şi păstrare, funcţionare, asupra regulilor de mânuire, a condiţiilor legale în care se poate face uz de armă şi a măsurilor de prevenire şi limitare a accidentelor.
(2) Înaintea şi după executarea misiunilor, a şedinţelor de pregătire şi tragere, de instrucţie şi a altor activităţi la care se folosesc armamentul şi muniţiile, se verifică existenţa şi starea tehnică a acestora precum şi modul cum sunt cunoscute şi respectate regulile de păstrare, purtare şi manipulare a lor.
Art. 39 Personalul care are în dotare armament, muniţii şi mijloace cu acţiune iritant-lacrimogenă, precum şi cel care participă la exploatarea acestor categorii de bunuri materiale, este obligat să respecte regulile prevăzute în precizările şi dispoziţiile tehnice specifice, precum şi pe cele stabilite în documentaţia tehnică a fiecărui mijloc în parte. Pe timpul îndeplinirii misiunilor personalul este obligat să manifeste maximum de vigilenţă în scopul înlăturării oricărei posibilităţi de sustragere, înstrăinare sau folosire de către persoane neautorizate, ori de producere a unor accidente sau alte evenimente negative.
Art. 40

 (1) Armamentul, muniţiile şi mijloacele cu acţiune iritant-lacrimogenă se păstrează în încăperi special destinate, care prezintă o deplină siguranţă şi au amenajate dulapuri rastel, fişete sau lăzi din metal, prevăzute cu un sistem de închidere sigură, încuiate şi sigilate.
 (2) Un rând de chei de la sistemul de închidere ale acestor încăperi se păstrează permanent, în plicuri sau cutii sigilate la ofiţerul de serviciu.
Art. 41
(1) Încăperile destinate păstrării armamentului, muniţiilor şi mijloacelor cu acţiune iritant- lacrimogenă trebuie prevăzute cu gratii şi grilaje, montate la toate ferestrele şi uşile de acces, iar gurile de aerisire cu plase sau site metalice. În situaţia în care uşile de acces sunt confecţionate din metal de cel puţin 5 mm grosime, nu este obligatorie montarea grilajelor.
(2) Uşile şi grilajele sunt prevăzute cu câte două încuietori sigure.
(3) Grosimea barelor gratiilor şi a grilajelor trebuie să fie de minim 10 mm, iar dimensiunile maxime ale ochiurilor acestora de 150 x 150 mm. Gratiile şi grilajele trebuie să fie încastrate în zid, iar balamalele se montează astfel încât să nu permită scoaterea lor.
(4) Zilnic la începutul şi la terminarea programului de lucru, gestionarii bunurilor materiale verifică starea sigiliilor şi a sistemului de alarmă.
Art. 42
(1) Uşile de acces în depozitele, magaziile şi încăperile unde se păstrează armament, muniţii şi mijloace cu acţiune iritant-lacrimogenă, precum şi ferestrele acestora, trebuie prevăzute cu sisteme de alarmă contra efracţiei.
(2) Sistemele de alarmare trebuie cuplate la camera ofiţerului de serviciu.
Art. 43
(1) Pe timpul cât nu se află asupra poliţiştilor locali şi asupra personalului contractual cu atribuţii în domeniul pazei bunurilor şi a obiectivelor de interes local, armamentul şi muniţia din dotarea individuală, precum şi mijloacele cu acţiune iritant-lacrimogenă, se păstrează în încăperi special amenajate sau la ofiţerul de serviciu. Armamentul se păstrează în rastele, fişete sau lăzi metalice prevăzute cu tabele aprobate de şeful poliţiei locale ce cuprind seria armamentului şi deţinătorul.
(2) Muniţia se păstrează în încăperi separate de armament, în lăzi metalice prevăzute cu încuietori adecvate. În documentul de predare-primire a serviciului de zi se consemnează cantitativ, armamentul şi muniţia existente la ofiţerul de serviciu.
(3) Acolo unde nu se pot asigura încăperi separate, muniţia şi mijloacele cu acţiune iritantlacrimogenă se păstrează în aceeaşi cameră cu armamentul, în lăzi metalice separate, având grosimea pereţilor de cel puţin 3 mm, prevăzute cu încuietori sigure. Mijloacele cu acţiune iritant-lacrimogenă se păstrează în ambalajele originale.
Art. 44 Pistoalele şi muniţia aferentă din dotarea structurilor poliţiei locale care nu au organizat serviciul de zi permanent, se păstrează în spaţii special amenajate, unde este organizat serviciu de zi permanent şi sunt asigurate condiţii pentru păstrarea în deplină siguranţă.
Art. 45 Distribuirea armamentului, a muniţiilor şi a mijloacelor cu acţiune iritant-lacrimogenă din dotarea personalului poliţiei locale cu drept de utilizare a acestor mijloace de apărare, precum şi retragerea acestora se fac, indiferent de situaţie, pe bază de tichet înlocuitor, semnătură în registrul special destinat şi/sau documente justificative.
Art. 46 Predarea armamentului şi a muniţiilor se face numai personalului nominalizat sau înlocuitorilor de drept ai acestora.
Art. 47

 (1) Tichetele înlocuitoare pentru predarea - primirea armamentului şi a muniţiilor din dotarea individuală a personalului, se iau în evidenţă în registrele special destinate lucrului cu documente clasificate.

 (2) Tichetele înlocuitoare se eliberează separat pentru predarea - primirea armamentului, respectiv a muniţiilor din dotare şi cuprind următoarele menţiuni: denumirea poliţiei locale, gradul, numele şi prenumele poliţiştilor locali şi a personalului contractual cu atribuţii în domeniul pazei bunurilor şi a obiectivelor de interes local, tipul şi seria armei, respectiv numărul de cartuşe, semnătura şefului poliţiei locale cu ştampila unităţii, precum şi semnătura de primire a posesorului.

 (3) Cu ocazia inventarierii documentelor clasificate, la controale, convocări şi alte asemenea activităţi, se verifică existenţa şi starea tichetelor şi se iau măsuri de înlocuire a celor necorespunzătoare.
Art. 48

(1) Portul armamentului, a muniţiilor şi a mijloacelor cu acţiune iritant-lacrimogenă din dotarea individuală a personalului este permis numai în interes de serviciu, cu aprobarea şefului poliţiei locale.


(2) La terminarea misiunii sau a serviciului, armamentul, muniţiile şi mijloacele cu acţiune iritant -lacrimogenă se predau ofiţerilor de serviciu, de la care au fost primite.
Art. 49

(1) La uniforma de serviciu, pistolul se poartă, în mod obligatoriu, numai în toc, pe centură.
(2) Încărcătoarele cu cartuşe se păstrează, unul introdus în pistol, iar celălalt în locaşul prevăzut din tocul de purtare.
Art. 50

(1) Pierderea, sustragerea, înstrăinarea, degradarea sau folosirea abuzivă a armamentului, a muniţiilor şi a mijloacelor cu acţiune iritant - lacrimogenă din dotare, constituie evenimente deosebite, abateri de la normele legale, ordinea interioară şi disciplină, care atrag, potrivit legii, după caz, răspunderea materială, disciplinară sau penală.
(2)  Cazurile de pierdere, sustragere, înstrăinare, degradare sau folosire abuzivă a armamentului, a muniţiilor şi a mijloacelor cu acţiune iritant-lacrimogenă, se raportează imediat, pe cale ierarhică, iar şefii compartimentelor funcţionale, împreună cu persoanele desemnate dispun măsuri de cercetare pentru elucidarea completă a cazurilor şi sancţionarea celor vinovaţi, potrivit competenţelor.
Art. 51 Şeful poliţiei locale dispune retragerea armamentului şi a muniţiilor din dotarea personalului care se află în cercetare penală, dacă se constată că prezintă pericol pentru siguranţa proprie sau a altor persoane ori în alte situaţii care impun această măsură.
Art. 52 Poliţia locală care deţine bunuri, valori, suporturi de stocare a documentelor, a datelor şi a informaţiilor secret de stat, trebuie să asigure paza, mijloacele mecano-fizice de protecţie şi sistemele de alarmă împotriva efracţiei în locurile de păstrare, depozitare şi manipulare a acestora.
Art. 53 Normele de dotare cu armament şi mijloace specifice de protecţie a personalului poliţiei locale sunt prevăzute în anexa nr. 3.

                                                           CAPITOLUL VII

Drepturile şi recompensele care se pot acorda poliţiştilor locali
Art. 54



(1) Recompensarea poliţiştilor locali se realizează în scopul recunoaşterii publice în cadrul comunităţii profesionale şi în societate, dacă este cazul, a meritelor celor care se evidenţiază în îndeplinirea atribuţiilor, a misiunilor sau pe timpul acţiunilor organizate în zona de competenţă de poliţie.



(2) Recompensele au caracter moral sau material, după caz.


(3) Recompensarea poliţiştilor locali, trebuie să se bazeze pe principii care vizează obiectivitatea, echitatea şi principialitatea acordării recompenselor.
Art. 55 La stabilirea şi acordarea de recompense sau la formularea de propuneri în acest sens se au în vedere următoarele elemente:


a) comportamentul poliţistului local;

b) prestaţia profesională generală a poliţistului local şi modul de îndeplinire a atribuţiilor / misiunilor;

c) efectul motivator pe care recompensarea îl poate produce asupra celorlalţi poliţişti locali;

d) posibilitatea ca recompensa acordată să determine eficientizarea activităţii poliţistului local.
Art. 56 Recompensele care se pot acorda poliţiştilor locali sunt următoarele:


a) ridicarea unei sancţiuni disciplinare aplicate anterior, precede acordarea unei alte recompense. Se acordă, pe timpul perioadei cât sancţiunea îşi produce efectele şi determină încetarea imediată a acestora. Se acordă de şeful care a aplicat sancţiunea disciplinară ce urmează a fi ridicată sau de către noul şef care îndeplineşte atribuţiile aceleiaşi funcţii.

În situaţia în care poliţistul local a fost mutat, ridicarea sancţiunii se acordă ca recompensă de către şeful care îndeplineşte funcţia similară celui care a aplicat sancţiunea disciplinară;

b) felicitările - pot fi scrise sau verbale, se acordă pentru îndeplinirea deosebită a atribuţiilor şi a misiunilor şi se aduc la cunoştinţă individual sau în faţa personalului;

c) titlurile de onoare - se conferă poliţiştilor locali pentru acte de eroism, curaj deosebit, devotament şi pentru merite deosebite în îndeplinirea unor atribuţii sau a unor misiuni;

d) însemnele onorifice, de tipul ecusoanelor, a insignelor sau altele şi diplomele de merit-se acordă pentru obţinerea de rezultate foarte bune la absolvirea unor cursuri, competiţii sportive, manifestări cultural-artistice şi sociale cu prilejul unor aniversări şi la finalizarea unor acţiuni/misiuni;

e) recompensele materiale - se acordă poliţiştilor locali care s-au evidenţiat prin obţinerea de rezultate exemplare în activitate, în conformitate cu legea-cadru privind salarizarea unitară a personalului plătit prin fonduri publice.
Art. 57 Modalitatea de acordare a asistenţei juridice precum şi cuantumul, modul şi condiţiile de acordare a despăgubirilor se stabilesc prin regulamentul de organizare şi funcţionare aprobat prin hotărâre a autorităţii deliberative, la propunerea primarului.
Art. 58

 (1) Poliţiştii locali au dreptul la despăgubiri de viaţă, de sănătate şi de bunuri, pentru daunele suferite în exercitarea atribuţiilor de serviciu.
(2) Asigurarea despăgubirilor prevăzute la alin. (1) implică acordarea unor sume de bani pentru poliţiştii locali sau, în cazul decesului, pentru familiile acestora, în situaţia producerii riscurilor specifice activităţii de poliţie locală.
Art. 59
(1) Despăgubirile se acordă, în limita bugetului aprobat de consiliul  local al municipiului Alba Iulia, pentru următoarele categorii de riscuri:

a) rănirea poliţistului local;

b) invaliditate de gradul I;

c) invaliditate de gradul II;

d) invaliditate de gradul III;

e) deces;

f) prejudicii aduse bunurilor.
(2) În sensul alin.(1), termenii şi expresiile de mai jos au următoarele semnificaţii:

a) poliţist local rănit - poliţistul local supus în timpul sau în legătură cu exercitarea atribuţiilor de

b) serviciu, independent de voinţa lui, efectelor unor cauze vătămătoare, în urma cărora îi este afectată integritatea anatomică şi/sau funcţională a organismului;

c) poliţist local invalid - poliţistul local rănit clasat inapt pentru îndeplinirea atribuţiilor de serviciu

d) de către comisiile de expertiză medicală şi evaluare a capacităţii de muncă;

e) poliţist local decedat - poliţistul local care şi-a pierdut viaţa, în urma unui accident, în timpul sau în legătură cu exercitarea atribuţiilor de serviciu;

f) bun - construcţii cu destinaţia de locuit pentru poliţist şi familia sa, precum şi anexele acestora, vehicule aflate în proprietatea sau folosinţa poliţistului.
Art. 60
(1) Despăgubirile acordate în situaţia producerii riscului prevăzut la art. 58, alin.(1) lit.a) acoperă toate cheltuielile legate de:

a) tratamentul în ţară sau în străinătate, în cazul în care acesta nu poate fi efectuat în ţară;

b) tratamentul de recuperare în unităţi medicale din ţară sau străinătate;

c) protezele, ortezele şi alte dispozitive medicale de profil din ţară sau străinătate;

d) transportul dus-întors până la/de la unitatea medicală care va asigura efectuarea tratamentului, atât pentru poliţistul local, cât şi pentru însoţitor, când situaţia impune.
(2) În situaţia producerii unuia dintre riscurile prevăzute la art. 58 alin.(1) lit. b) - d), poliţistului local i se acordă despăgubiri în sumă de:

a) pentru invaliditate de gradul I - 10.000 euro, echivalent în lei la data plăţii;

b) pentru invaliditate de gradul al II-lea - 8.000 euro, echivalent în lei la data plăţii;

c) pentru invaliditate de gradul al III-lea - 6.000 euro, echivalent în lei la data plăţii.

(3) Despăgubirea acordată în situaţia producerii riscului prevăzut la art. 58 alin.(1), lit. e) constă într-o sumă de până la 20.000 euro, echivalent în lei la data plăţii, şi se plăteşte familiei poliţistului local decedat.

(4) Despăgubirea acordată în situaţia producerii riscului prevăzut la art. 58 alin.(1) lit. f) nu poate depăşi suma necesară pentru aducerea bunului în starea iniţială sau înlocuirii acestuia în caz de distrugere.
Art. 61
(1) Despăgubirile acordate în baza prezentului Regulament - cadru constituie forme de sprijin cu destinaţie specială.


 (2) Despăgubirile prevăzute la art. 58 alin.(1) - (4) se acordă pentru fiecare eveniment asigurat în parte.

  (3) Despăgubirile prevăzute la art. 58 alin. (4) nu se acordă în cazul în care prejudiciul prevăzut la art.58 alin (1), lit. f) este acoperit parţial sau în totalitate ca urmare a existenţei unei asigurări în sistemul privat.
Art. 62 Pentru toate sumele de bani plătite ca despăgubiri în temeiul prezentului regulament, autorităţile publice locale vor iniţia demersuri pentru recuperarea sumelor plătite de la persoanele care se fac vinovate de producerea prejudiciilor.

                                                     CAPITOLUL VIII

Patrimoniul, Soluţionarea drepturilor şi obligaţiilor născute din contracte
Art. 63 Asigurarea tehnico-materială a Direcției Poliției Locale la nivelul Primăriei municipiului Alba Iulia se realizează conform reglementărilor proprii, stabilite prin Hotărâri ale Consiliului Local al municipiului Alba Iulia.

                                                   CAPITOLUL IX

                                                      Dispoziţii finale
Art. 64 Şefii de servicii pe baza atribuțiilor cuprinse în prezentul regulament vor stabili sau completa după caz, prin fișa postului, în termen de 30 de zile de la aprobarea acestuia, sarcinile  de serviciu  pentru fiecare post în parte, conform pregătirii profesionale şi funcţiei.
Art. 65 Şefii de servicii vor propune măsuri de perfecționare a pregătirii profesionale a salariaților  din subordine, întocmind totodată şi aprecierile anuale (evaluarea performanțelor) pentru persoanele din structura coordonată.
Art. 66 Sancţionarea abaterilor disciplinare ale funcţionarilor publici şi personalului contractual se face conform Ordonanței de urgență a Guvernului nr. 57/2019, privind Codul Administrativ, cu modificările și completările ulterioare şi a Legii nr. 53/2003 Republicată Codul muncii, cu modificările și completările ulterioare, după caz.
Art. 67

(1) Toţi salariaţii Direcției Generale Poliţia Locală a municipiului Alba Iulia au obligaţia de a respecta programul de lucru stabilit prin Regulamentul de ordine interioară.
(2) Nerespectarea alin. (1), atrage după sine aplicarea sancţiunilor disciplinare conform Legii nr. 53/2003 Republicată Codul muncii cu modificările și completările ulterioare şi a Ordonanței de urgență a Guvernului nr. 57/2019, cu modificările și completările ulterioare.
Art. 68 Prezentul Regulament va fi adus la cunoştinţa tuturor angajaţilor din cadrul Direcției Generale Poliţia Locală a municipiului Alba Iulia pe bază de semnătură.
Art. 69 Anexele nr. 1-3 fac parte integrantă din prezentul regulament.
Art. 70 Prezentul Regulament de Organizare şi Funcţionare va fi reactualizat ori de câte ori se va impune, prin hotărârea Consiliului Local, cu avizul Comisiei Locale de Ordine Publică constituită la nivelul municipiului Alba Iulia.

                                                                                                                                                    ANEXA 1    

Articolele din care se compune uniforma poliţiştilor locali şi a personalului contractual cu atribuţii în domeniul pazei bunurilor şi a obiectivelor de interes local şi durata maximă de uzură.
 ______________________________________________________________________________

|Nr. |                  Denumirea articolului                  | Durata maximă |

|crt.|                                                         | de uzură      |

|    |                                                         |     - an -    |

|____|_________________________________________________________|_______________|

|   1| Costum de vară                                          |        2      |

|____|_________________________________________________________|_______________|

|   2| Costum de iarnă                                         |        3      |

|____|_________________________________________________________|_______________|

|   3| Şapcă pentru costum de vară                             |        2      |

|____|_________________________________________________________|_______________|

|   4| Şapcă pentru costum de iarnă                            |        3      |

|____|_________________________________________________________|_______________|

|   5| Basc                                                    |        2      |

|____|_________________________________________________________|_______________|

|   6| Şepcuţă cu cozoroc                                      |        2      |

|____|_________________________________________________________|_______________|

|   7| Pălărie (femei)                                         |        2      |

|____|_________________________________________________________|_______________|

|   8| Căciulă                                                 |        3      |

|____|_________________________________________________________|_______________|

|   9| Cravată                                                 |        1      |

|____|_________________________________________________________|_______________|

|  10| Fular                                                   |        3      |

|____|_________________________________________________________|_______________|

|  11| Cămaşă                                                  |      1/2      |

|____|_________________________________________________________|_______________|

|  12| Cămaşă-bluză                                            |        1      |

|____|_________________________________________________________|_______________|

|  13| Scurtă de vânt                                          |        2      |

|____|_________________________________________________________|_______________|

|  14| Pulover                                                 |        2      |

|____|_________________________________________________________|_______________|

|  15| Costum de intervenţii de vară                           |        2      |

|____|_________________________________________________________|_______________|

|  16| Costum de intervenţii de iarnă                          |        2      |

|____|_________________________________________________________|_______________|

|  17| Pelerină de ploaie                                      |        3      |

|____|_________________________________________________________|_______________|

|  18| Geacă/Scurtă îmblănită                                  |        3      |

|____|_________________________________________________________|_______________|

|  19| Mănuşi din piele                                        |        3      |

|____|_________________________________________________________|_______________|

|  20| Pantofi de vară de culoare neagră                       |        1      |

|____|_________________________________________________________|_______________|

|  21| Pantofi de iarnă de culoare neagră                      |        2      |

|____|_________________________________________________________|_______________|

|  22| Ghete/Bocanci din piele de culoare neagră               |        2      |

|____|_________________________________________________________|_______________|

|  23| Centura din piele                                       |        6      |

|____|_________________________________________________________|_______________|

|  24| Curea din piele                                         |        6      |

|____|_________________________________________________________|_______________|

|  25| Portcarnet                                              |        6      |

|____|_________________________________________________________|_______________|

|  26| Portbaston din piele                                    |        6      |

|____|_________________________________________________________|_______________|

|  27| Emblema pentru şapcă, basc, căciulă, pălărie şi şepcuţă |        1      |

|____|_________________________________________________________|_______________|

|  28| Ecuson                                                  |        1      |

|____|_________________________________________________________|_______________|

|  29| Insignă pentru piept                                    |        1      |

|____|_________________________________________________________|_______________|

|  30| Epoleţi                                                 |               |

|____|_________________________________________________________|_______________|

|  31| Portcătuşe din piele                                    |        6      |

|____|_________________________________________________________|_______________|

|  32| Fes                                                     |        1      |

|____|_________________________________________________________|_______________|

|  33| Vestă                                                   |        1      |

|____|_________________________________________________________|_______________|

|  34| Tricou                                                  |      1/2      |

|____|_________________________________________________________|_______________|
 NOTE:
    1. Însemnele distinctive se asigură pentru fiecare articol de echipament (haină, cămaşă-bluză, scurtă de vânt, scurtă îmblănită, pulover, pelerină de ploaie).

    2. După expirarea duratei de uzură sau după încetarea raporturilor de muncă, articolele de uniformă nu pot fi înstrăinate.

                                                                                                                                               ANEXA 2

Descrierea uniformei de serviciu, a legitimaţiei de serviciu şi a însemnelor distinctive de ierarhizare ale poliţiştilor locali şi ale personalului contractual cu atribuţii în domeniul pazei bunurilor şi a obiectivelor de interes local

    A. Uniforma de serviciu

 Uniforma de serviciu pentru personalul poliţiei locale este confecţionată în varianta vară-iarnă şi se compune din:

 1, 2. Haina/Sacoul se confecţionează din stofă/tergal de culoare neagră, în varianta de vară, respectiv iarnă.

  Croiala este dreaptă, puţin cambrată în talie (pentru a acoperi în întregime bazinul). Se încheie la un rând de nasturi.

  Spatele hainei se confecţionează din două bucăţi, având cusătura pe mijloc, fără şliţ. Are în partea inferioară, lateral, două buzunare ascunse, prevăzute cu clapă.

  Haina/Sacoul este prevăzută/prevăzut pe umeri cu platcă pentru epoleţi. Haina/Sacoul se poartă cu cămaşă de culoare bleu şi cravată de culoare neagră.

  Pantalonul, în varianta vară-iarnă, se confecţionează din aceleaşi materiale ca şi haina, fiind de culoare neagră, cu vipuşcă de culoare gri inclusă în cusătură. Are croiala dreaptă, fără manşetă, lungimea poate ajunge până la partea superioară a tocului încălţămintei, iar lărgimea ei este între 210 - 250 mm, în raport cu talia.

    Pantalonul este prevăzut cu două buzunare laterale şi un buzunar la spate, închis cu clapă şi nasture.

    Pantalonul se confecţionează cu betelie obişnuită şi este prevăzut cu 4 găici lungi de 70 mm şi late de 20 mm, prinse în partea superioară prin cusătura beteliei, iar în partea inferioară prinse cu nasture de format mic, astfel încât pantalonul să permită portul centurii a cărei lăţime este de 50 mm.

    Fusta, în variantă de vară, se confecţionează, din acelaşi material ca şi haina, fiind de culoare neagră. Croiala este dreaptă, lărgimea stabilindu-se în raport cu talia, iar lungimea este de 50 milimetri sub rotula genunchiului. Se poartă în locul pantalonului numai la costumul de vară.

    3, 4. Şapca se confecţionează din acelaşi material cu costumul de vară sau de iarnă, după caz.

    Calota şepcii este de formă ovală, cu distanţa de 20 mm între diametrul lăţimii şi diametrul lungimii, este întinsă cu ajutorul unei sârme din oţel, pentru a-şi menţine forma.

    Banda are diametrul ce rezultă din mărimea şepcii şi se confecţionează din carton tare.

    Pe partea exterioară a benzii se aplică o bandă de culoare gri ţesută cu frunze de stejar. Şapca este căptuşită cu ţesătură de culoare asortată calotei.

    Cozorocul este de culoare neagră, de formă ovalizată, şi se fixează la şapcă, înclinat.

    Şapca este prevăzută deasupra cozorocului cu un şnur dublu de culoare neagră. Capetele şnurului sunt prinse pe linia colţurilor cozorocului cu câte un buton de culoare galbenă. Şapca are aplicată, în faţă - la centru - pe bandă, emblema.

    Cozorocul de la şapca şefului poliţiei locale este prevăzut cu 3 rânduri de frunze de stejar, pentru şefii de servicii cu două rânduri de frunze de stejar, pentru şefii de birouri şi compartimente cu un rând de frunze de stejar, iar pentru funcţionarii publici de execuţie acesta este simplu.

    Frunzele de stejar se confecţionează din metal de culoare gri-argintiu.

    5. Bascul se confecţionează din stofă tip postav, este de culoare neagră, iar în lateral, pe partea stângă, se aplică emblema.

    6. Şepcuţa cu cozoroc se confecţionează din ţesătură tip bumbac (tercot) de culoare neagră. Calota se confecţionează în clini şi are inscripţionat pe mijlocul ei "POLIŢIA LOCALĂ".

    La spate este prevăzută cu un sistem reglabil de strângere.

    În faţă, sub inscripţia "POLIŢIA LOCALĂ", este aplicată emblema pentru coifură.

    7. Pălăria pentru persoanele de sex feminin se confecţionează din material textil (fetru) de culoare neagră; deasupra borului se montează o bandă pe care se aplică emblema specifică.

    8. Căciula este de culoare neagră, confecţionată din stofă tip postav, prevăzută cu două clape din blană naturală de ovine.

    Clapa din faţă este rotunjită, iar cea din spate formează două urechi laterale, prevăzute cu doi nasturi şi o bentiţă pentru încheierea acestora deasupra capului sau sub bărbie.

    La mijlocul clapei din faţă se aplică emblema.

    Căciula este căptuşită cu ţesătură, asortată la culoarea calotei.

    Pentru şeful poliţiei locale, blana de la căciulă este din astrahan (caracul).

    9. Cravata se confecţionează din ţesătură tip mătase şi este de culoare neagră.

    10. Fularul se confecţionează din fire acrilice tip lână, de culoare neagră.

    11. Cămaşa se confecţionează din ţesătură tip bumbac (poplin sau tercot) de culoare bleu; mâneca este scurtă sau lungă.

    Se poartă cu cravată sub veston sau scurtă de vânt.

    12. Cămaşa-bluză se confecţionează din ţesătură tip bumbac (poplin sau tercot) de culoare bleu, închisă la gât şi încheiată cu 5 nasturi; în partea superioară are două buzunare cu burduf şi clape care se încheie cu câte un nasture de format mic.

    Cămaşa este prevăzută pe umeri cu platcă pentru epoleţi.

    Cămaşa-bluză se poartă deschisă la gât (sau cu cravata), cu partea inferioară introdusă în pantaloni sau în fustă. Poate fi purtată şi sub haină, cu cravată.

    13. Scurta de vânt se confecţionează din tercot impermeabilizat, de culoare neagră.

    Se poartă deschisă la gât, putând fi purtată şi închisă datorită croiului cu revere răsfrânte; se încheie cu fermoar pe interior şi la 4 nasturi pe exterior.

    În partea de jos şi la mâneci este prevăzută cu elastic.

    Scurta de vânt este prevăzută cu două buzunare oblice ascunse, care se încheie cu fermoar, iar deasupra acestora, în partea superioară, sunt prevăzute cu banda reflectorizantă de 10 mm. Pe interior, în partea dreaptă, este prevăzută cu un buzunar care se încheie cu un nasture.

    Scurta de vânt este prevăzută pe umeri cu platcă pentru epoleţi.

    Spatele este confecţionat din 3 părţi, una în partea de sus şi două în partea de jos, prevăzute cu pense.

    Lungimea trebuie să depăşească talia cu 100 - 120 mm.

    14. Puloverul se confecţionează din fire acrilice tip lână, de culoare neagră cu anchior, cu sau fără mâneci.

    Pe spatele mânecii sunt prevăzute cotiere din acelaşi material. La 5 cm de umeri pe mânecă se aplică ecusonul "POLIŢIA LOCALĂ".

    15, 16. Costumul de intervenţie vară/iarnă este compus din bluzon şi pantalon şi se confecţionează din material textil (tercot), de culoare neagră.

    Bluzonul este confecţionat la partea superioară a spatelui şi piepţilor cu platcă matlasată şi se încheie cu fermoar. Este prevăzut cu două buzunare cu clapă pe părţile superioare ale piepţilor.

    Gulerul este tip tunică.

    Mâneca este prevăzută cu manşetă şi bazoane de protecţie în dreptul coatelor. Pe mâneca dreaptă se aplică un buzunar cu clapă.

    Bluzonul este prevăzut cu epoleţi din material fond, fixaţi la un capăt în cusătura de îmbinare mânecă - umăr.

    Pantalonul are croială dreaptă, iar la partea inferioară este prevăzut cu sistem de ajustare pentru a fi purtat în ghete/bocanci. În regiunea genunchilor şi la partea superioară a reperelor spate este prevăzut cu bazoane. Pe betelie sunt aplicate găici pentru centură.

    Costumul de intervenţie pentru iarnă este dublat cu material neţesut, termoizolant.

    17. Pelerina de ploaie are croiala tip raglan şi este deschisă la gât, cu posibilitatea de a fi purtată şi închisă.

    Se încheie în faţă la un rând cu 4 nasturi ascunşi, iar ajustarea în talie se face cu ajutorul unui cordon cu două catarame din metal sau înlocuitori.

    Mâneca are croială raglan. Pelerina este prevăzută cu două buzunare aşezate oblic (ascunse) cu nasturi (de 170 - 180 mm lungime şi de 40 mm lăţime) sub guler şi se prinde cu 3 nasturi mici.

    Gluga este confecţionată din acelaşi material.

    Pelerina de ploaie este de culoare neagră şi se confecţionează din material textil impermeabil.

    În partea stângă sus are o bentiţă cusută în exterior (lungă de 100 mm şi lată de 30 mm) şi prinsă cu un nasture sub rever, pe care se aplică tresele pentru ierarhizare.

    18. Scurta îmblănită se confecţionează din tercot impermeabilizat, de culoare neagră, uşor matlasată, cu mesada detaşabilă, de culoare asortată cu faţa scurtei.

    Modelul este tip sport, se încheie cu fermoar în interior şi cu butoni în exterior, are guler pe gât, prevăzut cu şnur ascuns.

    În talie şi în partea de jos, pentru ajustare pe corp, este prevăzută tot cu şnur ascuns. Lateral (stânga-dreapta), în partea de jos, sunt dispuse două buzunare aplicate, drepte, cu clape care se încheie cu nasturi. În partea de sus (stânga-dreapta) va fi prevăzută cu buzunare drepte cu clape care se închid cu nasturi.

    Pe clapa buzunarului de sus, din partea stângă, este prevăzută o bentiţă (100 mm lungime şi 30 mm lăţime) cusută în partea dinspre umăr şi prinsă cu un nasture în partea interioară, pe care se aplică tresele de ierarhizare.

    Scurta îmblănită este prevăzută cu platcă pentru epoleţi.

    Lărgimea scurtei îmblănite se stabileşte în raport cu talia, acoperind în întregime bazinul.

    19. Mănuşile sunt din piele de culoare neagră.

    20, 21. Pantofii sunt din piele de culoare neagră, prevăzuţi cu bombeuri, fără ornamentaţie, şi se încheie cu şireturi. Pentru sezonul de vară se pot confecţiona pantofi perforaţi, iar pentru femei aceştia pot avea decupaj.

    22. Bocancii sau ghetele sunt din piele de culoare neagră, prevăzuţi cu bombeuri, au talpă şi tocuri din cauciuc şi se încheie cu şireturi sau cu fermoar.

    23. Centura este de culoare neagră, fără diagonală, are lăţimea de 50 mm şi se încheie cu o cataramă din metal de culoare argintie. Pentru cei din domeniul rutier centura este de culoare albă, fără diagonală, are lăţimea de 50 de mm şi se încheie cu o cataramă din metal de culoare argintie.

    24. Cureaua este din piele de culoare neagră.

    25. Portcarnetul se confecţionează din piele sau din înlocuitori, de culoare neagră, şi se compune din două feţe prinse printr-un burduf. Partea din spate se rabatează sub formă de capac şi se încheie în faţă printr-un buton sau tic-tuc. Se poartă fixat pe centură prin două găici.

    26. Portbaston din piele

    27. Emblema se aplică pe articole de coifură de către personalul poliţiei locale cu drept de a purta uniformă. Se confecţionează din metal de culoare argintie sau material textil pe fond bleu, de formă ovală, cu diametrul de 40 de mm, la mijloc având stema României, încadrată cu frunze de stejar.

    Pentru şeful poliţiei locale, adjunctul şi şefii de servicii emblema este încadrată cu 3 rânduri de frunze de stejar, este bombată, având în centrul său stema României, şi are imprimată în relief, în partea superioară, inscripţia de culoare albă "ROMÂNIA", iar în partea inferioară "POLIŢIA LOCALĂ".

    28. Ecusonul pentru mânecă se confecţionează din material textil, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se scrie "ROMÂNIA". Se poartă pe braţul stâng de către întregul personal cu drept de uniformă şi se aplică la 5 cm de cusătura umărului.

    29. Insigna pentru piept se confecţionează din metal, pe fond de culoare bleu, având în partea superioară inscripţia "POLIŢIA LOCALĂ", sub care este trecut numele localităţii, la mijloc stema României, încadrată cu un rând de lauri, iar în partea inferioară se înscriu numărul matricol şi inscripţia "ROMÂNIA".

    30. Epoleţii sunt confecţionaţi din material textil, de culoare neagră, cu margine gri-argintiu, pe care sunt aplicate gradele profesionale.

    31. Portcătuşe din piele

    32. Fesul se confecţionează din fire acrilice de culoare neagră.

    33. Vesta multifuncţională se confecţionează din material textil de culoare neagră.

    34. Tricoul se confecţionează din tricot de bumbac de culoare neagră. Croiala este cu guler sau la baza gâtului, are mâneca scurtă şi este prevăzut pe umeri cu epoleţi din material fond.

    B. Legitimaţia de serviciu

    Legitimaţia de serviciu se confecţionează din imitaţie de piele (ecologică), cu dimensiunile de 200 x 80 mm, cu deschidere pe verticală, cuprinzând următoarele menţiuni:

a) rândul întâi central - tricolorul României, încadrat într-un chenar dreptunghiular cu dimensiunile de 5 x 65 mm;

b) în partea de sus central, rândul al doilea - ROMÂNIA, sub denumirea ţării - JUDEŢUL;

c) rândul al treilea - COMUNA/ORAŞUL/MUNICIPIUL/SECTORUL;

d) rândul al patrulea, aliniat stânga - POLIŢIA LOCALĂ;

e) rândul al patrulea, aliniat stânga LEGITIMAŢIE;

f) rândul al cincilea categoria de personal din care face parte deţinătorul (POLIŢIST LOCAL/FUNCŢIONAR PUBLIC/PERSONAL CONTRACTUAL);

g)rândul al şaselea aliniat stânga - numărul legitimaţiei;

h)după aceasta se înscriu, unele sub altele, numele şi prenumele deţinătorului, numărul matricol, data emiterii legitimaţiei, semnătura şefului poliţiei locale din care face parte deţinătorul şi ştampila structurii;

i)în colţul din dreapta jos va fi aplicată fotografia deţinătorului;

j)în partea inferioară a legitimaţiei se alocă 6 spaţii orizontale pentru aplicarea vizelor anuale care se semnează de către şeful poliţiei locale.

    Fotografia titularului utilizată are dimensiunile de 3 cm x 4 cm şi este executată color (în uniforma de serviciu/sau într-o ţinută decentă, pentru persoanele încadrate în poliţia locală care nu poartă uniformă).

    C. Însemnele distinctive de ierarhizare

În raport cu funcţiile îndeplinite, însemnele distinctive de ierarhizare au următoarele forme şi mărimi:

a)şeful poliţiei locale - 3 stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;

b)adjunctul şefului - două stele tip octogon metalice sau textile, cu lăţimea de 25 mm, de culoare gri-argintiu, aşezate pe epolet;

c)şeful de serviciu - o stea tip octogon metalică sau textilă, cu lăţimea de 25 mm, de culoare gri-argintiu, aşezată pe epolet;

d)funcţionarul public superior - două trese din metal sau textil, de culoare gri-argintiu, în formă de V, cu lăţimea de 5 mm, aşezate paralel pe epolet, având între ele o distanţă de 3 mm;

e)funcţionarul public principal - o tresă din metal sau textil, de culoare gri-argintiu, în formă de V, cu lăţimea de 5 mm, aşezată pe epolet;

f)funcţionarul public asistent - epolet fără tresă.

ANEXA 3

Norme de dotare cu armament şi mijloace specifice de protecţie a poliţiştilor locali şi a personalului contractual cu atribuţii în domeniul pazei bunurilor şi a obiectivelor de interes local

_____________________________________________________________________________

|Nr. |    Denumirea       | U/M |   Criterii de dotare şi mod de repartizare   |

|crt.|    materialelor    |     |                                              |

|____|____________________|_____|______________________________________________|

|  1.| Pistol             | Cpl.| Câte unul pentru fiecare poliţist local cu   |

|    |                    |     | atribuţii în domeniul asigurării ordinii şi  |

|    |                    |     | liniştii publice şi fiecare personal         |

|    |                    |     | contractual care desfăşoară activităţi de    |

|    |                    |     | pază                                         |

|____|____________________|_____|______________________________________________|

|  2.| Pistol cu muniţie  | Cpl.| Câte unul pentru 40 - 60% din efectivele de  |

|    | neletală           |     | poliţişti locali cu atribuţii în domeniul    |

|    |                    |     | asigurării ordinii şi liniştii publice şi    |

|    |                    |     | fiecare personal contractual care desfăşoară |

|    |                    |     | activităţi de pază, ce execută misiuni cu un |

|    |                    |     | grad scăzut de risc                          |

|____|____________________|_____|______________________________________________|

|  3.| Cartuş pentru      | Buc.| Câte 24 pentru fiecare pistol                |

|    | pistol             |     |                                              |

|____|____________________|_____|______________________________________________|

|  4.| Cartuş pentru      | Buc.| Câte 30 pentru fiecare pistol cu gaze        |

|    | pistolul cu gaze   |     |                                              |

|____|____________________|_____|______________________________________________|

|  5.| Baston pentru      | Buc.| Câte unul pentru fiecare poliţist local cu   |

|    | autoapărare        |     | atribuţii în domeniul asigurării ordinii şi  |

|    |                    |     | liniştii publice şi fiecare personal         |

|    |                    |     | contractual care desfăşoară activităţi de    |

|    |                    |     | pază                                         |

|____|____________________|_____|______________________________________________|

|  6.| Baston cu şoc      | Buc.| Câte unul pentru 40 - 60% din efectivele de  |

|    | electric           |     | poliţişti locali cu atribuţii în domeniul    |

|    |                    |     | asigurării ordinii şi liniştii publice şi    |

|    |                    |     | fiecare personal contractual care desfăşoară |

|    |                    |     | activităţi de pază, ce execută misiuni cu un |

|    |                    |     | grad scăzut de risc                          |

|____|____________________|_____|______________________________________________|

|  7.| Portbaston         | Buc.| Câte unul pentru fiecare baston din cauciuc  |

|____|____________________|_____|______________________________________________|

|  8.| Cătuşă pentru mâini| Buc.| Câte unul pentru fiecare poliţist local cu   |

|    |                    |     | atribuţii în domeniul asigurării ordinii şi  |

|    |                    |     | liniştii publice                             |

|____|____________________|_____|______________________________________________|

|  9.| Portcătuşe         | Buc.| Câte unul pentru fiecare cătuşă              |

|____|____________________|_____|______________________________________________|

| 10.| Pulverizator de    | Buc.| Câte unul pentru fiecare poliţist local cu   |

|    | mână cu substanţă  |     | atribuţii în domeniul asigurării ordinii şi  |

|    | iritant-lacrimogenă|     | liniştii publice, poliţist local cu atribuţii|

|    |                    |     | în domeniul circulaţiei pe drumurile publice |

|    |                    |     | şi fiecare personal contractual care         |

|    |                    |     | desfăşoară activităţi de pază                |

|____|____________________|_____|______________________________________________|

| 11.| Vestă (ham) cu     | Buc.| Câte unul pentru fiecare poliţist local cu   |

|    | elemente           |     | atribuţii în domeniul circulaţiei pe         |

|    | reflectorizante    |     | drumurile publice                            |

|____|____________________|_____|______________________________________________|

| 12.| Costum (bluză +    | Cpl.| Câte unul pentru fiecare poliţist local cu   |

|    | pantaloni) de      |     | atribuţii în domeniul circulaţiei pe         |

|    | protecţie împotriva|     | drumurile publice                            |

|    | ploii, cu elemente |     |                                              |

|    | reflectorizante    |     |                                              |

|____|____________________|_____|______________________________________________|

| 13.| Costum de protecţie| Cpl.| Câte unul pentru fiecare poliţist local cu   |

|    | pentru iarnă       |     | atribuţii în domeniul ordinii şi liniştii    |

|    | (scurtă matlasată  |     | publice, precum şi în domeniul mediului, care|

|    | şi pantaloni)      |     | execută misiuni în teren                     |

|____|____________________|_____|                                              |

| 14.| Costum de protecţie| Cpl.|                                              |

|    | pentru vară (bluză |     |                                              |

|    | + pantaloni)       |     |                                              |

|____|____________________|_____|______________________________________________|

| 15.| Mănuşi albe        | Per.| Câte unul pentru fiecare poliţist local cu   |

|    |                    |     | atribuţii în domeniul circulaţiei pe         |

|    |                    |     | drumurile publice                            |

|____|____________________|_____|______________________________________________|

| 16.| Scurtă             | Buc.| Câte unul pentru fiecare poliţist local cu   |

|    | reflectorizantă    |     | atribuţii în domeniul circulaţiei pe         |

|    |                    |     | drumurile publice                            |

|____|____________________|_____|______________________________________________|

| 17.| Vestă pentru       | Buc.| Câte unul pentru fiecare poliţist local cu   |

|    | protecţie împotriva|     | atribuţii în domeniul circulaţiei pe         |

|    | frigului           |     | drumurile publice care execută misiuni în    |

|    |                    |     | teren                                        |

|____|____________________|_____|______________________________________________|

| 18.| Fluier             | Buc.| Câte unul pentru fiecare poliţist local cu   |

|    |                    |     | atribuţii în domeniul ordinii şi liniştii    |

|    |                    |     | publice, al circulaţiei pe drumurile publice,|

|    |                    |     | precum şi în domeniul pazei bunurilor care   |

|    |                    |     | execută misiuni în teren                     |

|____|____________________|_____|______________________________________________|

| 19.| Radiotelefon       | Cpl.| Câte unul pentru fiecare poliţist local cu   |

|    | portabil           |     | atribuţii în domeniul ordinii şi liniştii    |

|    |                    |     | publice, al circulaţiei pe drumurile publice/|

|    |                    |     | personal contractual cu atribuţii în domeniul|

|    |                    |     | pazei bunurilor şi obiectivelor de interes   |

|    |                    |     | local care execută misiuni                   |

|____|____________________|_____|______________________________________________|

| 20.| Portcarnet         | Buc.| Câte unul pentru fiecare poliţist local/     |

|    |                    |     | personal contractual cu atribuţii în domeniul|

|    |                    |     | pazei bunurilor şi obiectivelor de interes   |

|    |                    |     | local care execută misiuni în teren          |

|____|____________________|_____|______________________________________________|

| 21.| Uniformă de        | Cpl.| Câte unul pentru fiecare poliţist local/     |

|    | serviciu           |     | personal contractual cu atribuţii în domeniul|

|    |                    |     | pazei bunurilor şi obiectivelor de interes   |

|    |                    |     | local                                        |

|____|____________________|_____|______________________________________________|
Alba Iulia, 20 februarie 2024

